Ima egyházmegyénkért

Mindenható és irgalmas Isten, ég és föld Teremtője! Hallgasd meg szeretett gyermekeid imáját! Töltsd be fényeddel egyházmegyénket, melyet most Neked ajánlunk, ahol oly régóta akarnak az emberek megismerni és szeretni Téged!

Tárd ki az ajtókat és a szíveket, hogy Fiad beköltözhessen. Úr Jézus Krisztus, az emberiség testvére! Te ismered örömeinket, félelmeinket és szükségeinket. Engedd, hogy felismerjünk Téged, mint Megváltónkat és Üdvözítőnket! Adj nekünk reményt és vágyakozást egy Istenben gyökerező élet után! Áldd meg mindazokat, akik keresik az igazságot, adj erőt és bátorságot azoknak, akik országod eljöveteléért fáradoznak!

Szentlélek, szeretet Lelke! Újítsd meg pünkösd csodáját Egyházadban itt és most is! Készíts fel minket, hogy befogadhassuk ajándékaidat, amelyekkel el akarsz halmozni minket!

Szűz Mária, Megváltónk Édesanyja! Rád bízzuk az egyházmegyénkben élő valamennyi embert. Érintsd meg a szívüket! Vezesd őket szeretett Fiadhoz!

Ti mindannyian, szentek és boldogok! Szolgáltátok a szegényeket, és egyházmegyénkhez kötődve tettetek tanúságot az evangéliumról. Imádkozzatok értünk, hogy közbenjárásotokra Isten Országa láthatóvá váljék bennünk és általunk! Dicsőség az Atyának, a Fiúnak és a Szentléleknek, miképpen kezdetben most és mindörökké. Ámen.

Egyházmegyénk megáldása

Isten, minden áldás forrása halmozza el egyházmegyénk minden lakóját bőséges kegyelmével, és őrizze meg őket a jövőben erőben, egészségben.

A hívőket tartsa meg hűségben a hitükhöz, adjon nekik rendíthetetlen reményt és türelmet, hogy mindvégig megmaradjanak a szeretetben.

A nem hívőket vezesse el az Isten szeretetének felismerésére és az iránta való engedelmességre. Adjon mindenkinek békét az életben, eredményt a munkában, buzgóságot és kitartást az imában és végül boldog örök életet.

A mindenható Istennek, az Atyának, a Fiúnak és a Szentléleknek az áldása szálljon egyházmegyénkre és minden benne élőre, és maradjon meg ez az áldás rajtuk. Krisztus, a mi Urunk által. Ámen.

A zarándoklat ünnepélyes útnak indítása

A zarándokcsoportok negyedórás egységekben közös imával, énekléssel kapcsolódnak be az egyházmegyei zarándoklatba.

Részei:

Ének: ÉE 361. Áldjon meg minket örök Atyaisten

Áldjon meg minket örök Atyaisten,
áldjon meg minket kegyes Fiúisten,
áldjon meg, áldjon Szentlélek Úristen,
három személyű, igaz, örök Isten!

Atya Úristen, aki szent Fiadat
bűn váltságára miérettünk adtad,
Szentlélek Istent ki elküldted nékünk,
egy örök Isten, irgalmazz minékünk!

Szentírási szakasz

Elmélkedés (az imavezető által feltett kérdések után rövid, fél perces csend, amely alatt a kérdés átgondolható)

Imádság (rózsafüzértized, illetve litánia, amelyet az imavezető előimádkozik, a hívek a szokás szerint kapcsolódnak bele az imádságba)

Eucharisztikus elmélkedés és imádság (imavezető által vezetve)

Záróének: EÉ 124. Szentlélek Isten, szállj reánk

Szentlélek Isten, szállj reánk,

Elmét derítő tiszta láng,

Öntsd lelkeinkbe, melyeket

Megszenteltél, kegyelmedet.

Kit Isten, mint vigasztalót

Nekünk ajándékul adott,

Minden javak bő kútfeje,

Lelkünk világa s élete.

Ó. adjad ismernünk Atyát,

És egyszülötte szent Fiát,

S téged, ki tőlük származol,

Valljon, mi ég- s földön honol.

Legyen dicsőség, ó Atyánk,

Neked, s kitől megváltatánk,

Fiadnak, a Vígasztalót

Áldván veled, mint egy valót.

Csend (legalább 5 perc csend elmélkedésre)

Zarándokok imája

Uram, légy az utazó társasága, irányadója az elágazásnál!

Adj neki erőt, amikor elgyengül,

Védelmezd veszély közben,

Oltalmazd az út során,

Adj árnyékot a nap hevében,

Világosíts a sötétségben,

Nyújts vigaszt, amikor kedvét szegi,

És szilárdítsd meg szándékában! Ámen.

1.  Imádkozzunk Katolikus Egyházunkért, amely Jézus megnyílt oldalából született, hogy az evangélium örömhírét minél több embernek tudja közvetíteni.

Ének: SZVU 284. Boldogasszony Anyánk

Boldogasszony anyánk

régi nagy pátrónánk,

Nagy ínségben lévén így szólít meg hazánk:

R.: Magyarországról édes hazánkról

ne felejtkezzél el

szegény magyarokról.

Ó, Atyaistennek

kedves szép leánya

Krisztus Jézus anyja

Szentlélek mátkája.

Részlet Szent Pál apostolnak a korinthusiakhoz írt első leveléből:

„12A test ugyan egy, de sok tagja van, a testnek ez a sok tagja azonban mégis egy test. Így Krisztus is. 13Mi ugyanis mindnyájan egy Lélekben egy testté lettünk a keresztséggel: akár zsidók, akár pogányok, akár rabszolgák, akár szabadok. Mindannyiunkat egy Lélek itatott át. 14Mert a test nem egyetlen tagból áll, hanem sokból. (…)

27Ti Krisztusnak teste vagytok, s egyenként tagjai. 28Ám az Egyházban Isten némelyeket apostollá, másokat prófétává, ismét másokat tanítóvá tett. Adott csodatevő hatalmat, gyógyítóerőt, segítőkészséget, kormányzóképességet, különféle nyelvadományt.” (1Kor 12,12-14.27-28)

Elmélkedés kérdései:

•    Milyen kép él bennem az Egyházról?

•    Örömmel vagyoke tagja az Egyháznak?

•    Hogyan fejezem ki az Egyház iránti szeretetemet?

•    Anyae számomra az Egyház: Anyaszentegyház?

•    Imádkozome az Egyházért?

Jézus Szent Nevének litániája

Uram, irgalmazz nekünk!
Uram, irgalmazz nekünk!
Krisztus, kegyelmezz nekünk!
Krisztus, kegyelmezz nekünk!
Uram, irgalmazz nekünk!
Uram, irgalmazz nekünk!

Krisztus, hallgass minket!
Krisztus, hallgass minket!
Krisztus, hallgass meg minket!
Krisztus, hallgass meg minket!

Mennybéli Atyaisten! Irgalmazz nekünk!
Megváltó Fiúisten!
Szentlélek Úristen!
Szentháromság egy Isten!

Jézus, az élő Isten Fia, Irgalmazz nekünk!
Jézus, az Atyának fényessége, Irgalmazz nekünk!
Jézus, az örök világosság fényessége, Irgalmazz nekünk!
Jézus, a dicsőség királya, Irgalmazz nekünk!
Jézus, az igazságosság napja, Irgalmazz nekünk!
Jézus, a Boldogságos Szűz Máriának Fia, Irgalmazz nekünk!
Szeretetre méltó Jézus, Irgalmazz nekünk!
Csodálatos Jézus, Irgalmazz nekünk!
Jézus, erős Isten, Irgalmazz nekünk!
Jézus, a jövő élet Atyja, Irgalmazz nekünk!
Jézus, a nagy tanács Angyala, Irgalmazz nekünk!
Leghatalmasabb Jézus, Irgalmazz nekünk!
Legtürelmesebb Jézus, Irgalmazz nekünk!
Legengedelmesebb Jézus, Irgalmazz nekünk!
Szelíd és alázatos szívű Jézus, Irgalmazz nekünk!
Jézus, a szüzesség kedvelője, Irgalmazz nekünk!
Jézus, szerető barátunk, Irgalmazz nekünk!
Jézus, a béke Istene, Irgalmazz nekünk!
Jézus, az élet szerzője, Irgalmazz nekünk!
Jézus, az erények példaképe, Irgalmazz nekünk!
Jézus, a lelkek buzgó keresője, Irgalmazz nekünk!
Jézus, a mi Istenünk, Irgalmazz nekünk!
Jézus, a mi menedékünk, Irgalmazz nekünk!
Jézus, a szegények atyja, Irgalmazz nekünk!
Jézus, a hívek kincse, Irgalmazz nekünk!
Jézus, jó pásztor, Irgalmazz nekünk!
Jézus, igaz világosság, Irgalmazz nekünk!
Jézus, örök bölcsesség, Irgalmazz nekünk!
Jézus, végtelen jóság, Irgalmazz nekünk!
Jézus, utunk és életünk, Irgalmazz nekünk!
Jézus, az angyalok öröme, Irgalmazz nekünk!
Jézus, a pátriárkák királya, Irgalmazz nekünk!
Jézus, az apostolok mestere, Irgalmazz nekünk!
Jézus, az evangélisták tanítója, Irgalmazz nekünk!
Jézus, a vértanúk erőssége, Irgalmazz nekünk!
Jézus, a hitvallók világossága, Irgalmazz nekünk!
Jézus, a szüzek tisztasága, Irgalmazz nekünk!
Jézus, minden szentek koronája, Irgalmazz nekünk!

Légy irgalmas, Kegyelmezz nekünk, Jézus!
Légy irgalmas, Hallgass meg minket Jézus!

Minden gonosztól, Ments meg minket, Jézus!
Minden bűntől, Ments meg minket, Jézus!
A te haragodtól, Ments meg minket, Jézus!
Az ördög cselvetéseitől, Ments meg minket, Jézus!
A tisztátalan lélektől, Ments meg minket, Jézus!
Az örök haláltól, Ments meg minket, Jézus!
Sugallataid elhanyagolásától, Ments meg minket, Jézus!
Szent megtestesülésed titka által, Ments meg minket, Jézus!
Születésed által, Ments meg minket, Jézus!
Gyermekséged által, Ments meg minket, Jézus!
Isteni életed által, Ments meg minket, Jézus!
Fáradalmaid által, Ments meg minket, Jézus!
Haláltusád és szenvedésed által, Ments meg minket, Jézus!
Kereszted és elhagyatottságod által,
Ellankadásod által, Ments meg minket, Jézus!
Halálod és temetésed által, Ments meg minket, Jézus!
Föltámadásod által, Ments meg minket, Jézus!
Mennybemeneteled által, Ments meg minket, Jézus!
A legméltóságosabb Oltáriszentség szerzése által, Ments meg minket, Jézus!
Örömeid által, Ments meg minket, Jézus!
Dicsőséged által, Ments meg minket Jézus!

Isten Báránya, Te elveszed a világ bűneit,
Kegyelmezz nekünk, Jézus!
Isten Báránya, Te elveszed a világ bűneit,
Hallgass meg minket, Jézus!
Isten Báránya, Te elveszed a világ bűneit,
Irgalmazz nekünk, Jézus!
Jézus, hallgass minket,
Jézus, hallgass minket!
Jézus, hallgass meg minket!
Jézus, hallgass meg minket!

Könyörögjünk! Urunk, Jézus Krisztus, te azt mondottad: „Kérjetek és kaptok, keressetek és találtok, zörgessetek, és ajtót nyitnak nektek". Add nekünk isteni szereteted érzelmét, hogy téged teljes szívvel, szóval és tettel szeressünk és dicséreteddel soha föl ne hagyjunk.

Adj nekünk, Urunk, szent Neved iránt félelmet és örök szeretetet; mert gondviselésedtől soha nem fosztod meg azokat, akiket szereteted állhatatosságára tanítasz.

Úr Isten, aki szent Fiadnak, Jézus Krisztusnak dicsőséges szent Nevét híveid előtt kedvessé és kellemessé, a gonosz lelkek előtt pedig félelmessé és rettegetté tetted, kérünk, add kegyelmedet, hogy mindnyájan, akik szent Nevedet ezen a földön ájtatosan tiszteljük, a földi életben érezzük szent vigasztalásod édességét, a jövendő életben pedig nyerjünk örökké tartó örömet és boldogságot. Ugyanazon a mi Urunk, Jézus Krisztus által. Ámen.

Az Eucharisztia, mint Hálaadás

Jézus mielőtt megszaporítja a halat és a kenyeret, hálát ad (vö. Mt 15,36). Egy másik alkalommal a Mennyei Atyát hangosan dicsőíti és áldja (vö. Mt 11,25), az utolsó vacsorán is a kezébe véve a kenyeret, hálát ad Istennek (vö. Mt 26,26). Az Eucharisztia hálaadást jelent utalva arra, hogy Jézus maga is hálát mond, sőt egész élete szüntelen hálaadás, dicsőítés az Atya felé.

„Ezt cselekedjétek az én emlékezetemre!” – azt jelenti tehát számunkra, hogy Jézus minket is meghív, hogy legyünk hálaadó keresztények. Vegyük észre, hogy mindent ajándékba kapunk Istentől, ezért szüntelenül hálásak kell, hogy legyünk neki (vö. 1Tessz 5,17). A rendszeres hálaadás mélyíti Istennel, környezetünkkel a kapcsolatunkat, illetve megteremti a szívünkbe a békét és a boldogságot. Aki tud hálát adni, abban megszületik a béke és az öröm.

Kérdések:

-    Milyen gyakran használom a „köszönöm” szót?

-    Kinek mondtam legutóbb?

-    Kinek kell többször mondanom?

-    Hogyan fejezem ki a hálámat Isten és embertársaim felé?

Imádság:

Mennyei Atyánk, hálát adunk neked mindenért. Jézus nevében kérünk, küldd el a hála Lelkét, hogy megtanítson minket hálásnak lenni, és formáljon hálát mondó emberekké minket is. Ámen.

Záróének: SZVU 284. Boldogasszony Anyánk

Nyisd fel az egeket

sok kiáltásunkra,

anyai palástod

fordítsd oltalmunkra!

R. Magyarországról édes hazánkról

ne felejtkezzél el

szegény magyarokról!

Kegyes szemeiddel

tekintsd meg népedet

segítsd meg áldással

Magyar nemzetedet

2. Imádkozzunk Szentatyánkért, a pápáért, hogy evangéliumi határozottsággal és bátorsággal távolítsa el a korlátokat, amelyek hátráltatnak bennünket az Istenhez és az egymás felé vezető úton.

Ének: SZVU 275. Pápai himnusz

Hol szent Péter sírba téve

És Rómának dobog szíve,

Ezrek ajkán, ezer nyelven

Hő ima zeng édesdeden:

Tartsd meg, Isten, szent atyánkat,

Krisztusnak helytartóját!

Arany födél, márványfalak

S a Vatikán visszhangzanak,

S a hét halom tág körében

Megharsanva körülröppen:

Tartsd meg, Isten, szent atyánkat,

Krisztusnak helytartóját!

Részlet Szent Máté evangéliumából:

„13Amikor Jézus Fülöp Cezáreájának vidékére ért, megkérdezte tanítványaitól: „Kinek tartják az emberek az Emberfiát?” 14Így válaszoltak: „Van, aki Keresztelő Jánosnak, van, aki Illésnek, Jeremiásnak vagy valamelyik másik prófétának.” 15Jézus most hozzájuk fordult: „Hát ti mit mondtok, ki vagyok?” 16Simon Péter válaszolt: „Te vagy Krisztus, az élő Isten Fia.” 17Erre Jézus azt mondta neki: „Boldog vagy, Simon, Jónás fia, mert nem a test és vér nyilatkoztatta ki ezt neked, hanem az én mennyei Atyám. 18Én is mondom neked: Péter vagy, erre a sziklára építem egyházamat, s az alvilág kapui sem vesznek rajta erőt. 19Neked adom a mennyek országa kulcsait. Amit megkötsz a földön, a mennyben is meg lesz kötve, s amit feloldasz a földön, a mennyben is fel lesz oldva.” 20Aztán lelkére kötötte tanítványainak, ne mondják el senkinek, hogy ő a Krisztus.” (Mt 16,13-20)

Elmélkedés kérdései:

• Ki számomra a római pápa?

• Szoktame olvasni, hallgatni a tanítását, útmutatását?

• Imádkozome rendszeresen a Szentatyáért, az ő szándékaira?

• Együtt érzeke a pápával, aki napjainkban ártatlanul oly sok támadásnak van kitéve, és gyalázatot kell szenvednie Krisztusért?

• Mit tanulhatok meg a Szentatyától, miben példa ő számomra?

Imádság: Örvendetes rózsafüzér 1. tized

„Akit te Szent Szűz a Szentlélektől fogantál”

Az Eucharisztia, mint Valóságos jelenlét

Jézus az utolsó vacsorán azt mondta a kenyérre: „ez az én testem”, és a borra: „ez az én vérem” (vö. Mt 26,26-28), vagyis az Oltáriszentségben Ő valóságosan jelen van.

Megrendítő misztérium ez: „hitünk szent titka”, ahogy a miséző pap mondja. Isten Fia valóban, teljesen jelen van a kenyér és a bor rejtekében. II. Szent János Pál pápa a Szent Péter-bazilikában mondta egy szentmise alkalmával: „Az Eucharisztiában Jézus Krisztus valóságosan jelen van, vegyétek komolyan!”

Az „Ezt cselekedjétek az én emlékezetemre!” – azt jelenti tehát, hogy komolyan vesszük, hogy az Oltáriszentségben Jézus valóban jelen van, hogy bátorítson, vigasztaljon, gyógyítson és szabaddá tegyen minket is. Hagyjunk időt tehát az Úrral való együttlétre a csendben, az imádságban, a bibliaolvasásban, a szentgyónásban, a felebarátban, de elsősorban a rendszeres szentáldozásban, szentségimádásban.

Kérdések:

- Az örökmécses fénye arra emlékeztet, hogy az oltárszekrényben Jézus van jelen. Ez a tény megmutatkozik-e térdhajtásomon, keresztvetésemen, a templomban való viselkedésemen?

- Jelen vagyok-e Jézus számára az imádságban?

- Merek-e a jelenben élni?

- Odafigyelek-e a „most” helyes megélésére?

Imádság:

Mennyei Atyánk, köszönjük, hogy Jézus valóságosan jelen van az Oltáriszentségben. Szent Fiad nevében kérünk, küldd el Szentlelkedet, hogy jelenlétét egyre inkább tudatosítsuk az életünkben, a másokkal való találkozásokban, és merjünk a jelenben élni, és jelen lenni Jézus számára. Ámen.

Záróének: ÉE 124. Szentlélek Isten szállj le ránk

Ó, adjad ismernünk Atyát,

És egyszülötte szent Fiát,

S téged, ki tőlük származol,

Valljon, mi ég- s földön honol.

Legyen dicsőség, ó Atyánk,

Neked, s kitől megváltatánk,

Fiadnak, a Vígasztalót

Áldván veled, mint egy valót.

Rövid csend

3. Imádkozzunk Egyházmegyénkért, hogy zarándoklatunk segítségével is, lélekben megújulhasson.

Ének: Áldjad én lelkem az Urat!

Áldjad én lelkem az Urat!
Áldjad én lelkem az Urat!
Áldjad én lelkem, áldjad én lelkem!
Áldjad én lelkem az Urat!

Zengj halleluját az Úrnak!
Zengj halleluját az Úrnak!
Zeng halleluját, zeng halleluját,
Zengj halleluját az Úrnak!

Dicsérjük együtt az Urat!
Dicsérjük együtt az Urat!
Dicsérjük együtt, dicsérjük együtt,
Dicsérjük együtt az Urat!

Áldjad én belsőm az Urat!
Áldjad én belsőm az Urat!
Áldjad én belsőm, áldjad én belsőm,
Áldjad én belsőm az Urat!

Részlet az Apostolok Cselekedeteiből

„42Állhatatosan kitartottak az apostolok tanításában és közösségében, a kenyértörésben és az imádságban. 43Félelem fogott el mindenkit, mert az apostolok révén sok csoda és jel történt Jeruzsálemben. 44A hívek mind ugyanazon a helyen tartózkodtak, és közös volt mindenük. 45Birtokaikat és javaikat eladták, s az árát szétosztották azok közt, akik szükséget szenvedtek. 46Egy szívvel-lélekkel mindennap összegyűltek a templomban. A kenyeret házaknál törték meg, s örömmel és egyszerű szívvel vették magukhoz az ételt. 47Dicsőítették az Istent, és az egész nép szerette őket. Az Úr pedig naponként növelte az üdvözültek számát ugyanott.” (ApCsel 2,42-47)

Elmélkedés kérdései:

• Ismereme egyházmegyémet?

• Gondoltame már arra, hogy mivel tartozom azoknak, akik előttem jártak és a hitet átörökítették számomra?

• Ismereme egyházmegyénk értékeit? Mit tartok benne értéknek?

• Mit tehetek konkrétan: imában, szolgálatban Egyházmegyénk jövőjének építésében?

Imádság: Örvendetes rózsafüzér 2. tized

„Akit te Szent Szűz Erzsébetet látogatván méhedben hordoztál”

Az Eucharisztia, mint Áldozat

Jézus mondja: „Az Emberfia sem azért jött, hogy neki szolgáljanak, hanem, hogy Ő szolgáljon, és váltságul adja oda életét sokakért” (Mt 20,28). Az Úr Jézus élete nem önző élet, hanem másokért való élet, a másokért való áldozatvállalás, vagyis szolgálat. Mindez legteljesebben a kereszthalálában mutatkozott meg, hiszen „nagyobb szeretete senkinek sincs annál, mint aki életét adja barátaiért” (Jn 15,13). Az Eucharisztiában Jézus Krisztus kereszthalálának misztériuma válik jelenvalóvá.

Az „Ezt cselekedjétek az én emlékezetemre!” – azt is jelenti ennek fényében, hogy Jézust szemlélve nekünk is hasonlóvá kell válnunk hozzá: nekünk is e logika alapján másokért kell élnünk. Ki kell lépnünk az önzésünkből, a kényelmünkből, és merni kell áldozatot hoznunk másokért, szolgálva őket.

Kérdések:

- Hoztam-e meg már áldozatot?

- Milyen szolgálatokban vettem, veszek részt?

- Kit szolgálok?

- Kiért, miben kellene több áldozatot hoznom?

- Merek-e magamból, az időmből adni másoknak?

Imádság:

Mennyei Atyánk, köszönjük, hogy Jézus értünk is meghalt és feltámadt. Szent Fiad nevében kérünk, küldd el Szentlelkedet, hogy mi is merjünk másokért élni és áldozatot hozni. Ámen.

Ének: T 3. Jubilate Deo (kánon)

Jubilate Deo,

jubilate Deo, alleluja.

Rövid csend

4. Imádkozzunk papi és szerzetesi hivatásokért, hogy legyenek olyan fiatal férfiak, akik igent tudnak mondani Isten hívó szavára, hogy hűségesek és talpraesettek legyenek és szüntelenül Isten vonzásában éljenek.

Ének: T 63. Dicsérje minden nemzet

Laudate omnes gentes, laudate Dominum. Laudate omnes gentes, laudate Dominum.

Dicsérje minden nemzet, dicsérje az Urat, dicsérje minden nemzet, dicsérje az Urat!

Részlet Szent Máté evangéliumából

„35Jézus bejárt minden várost és falut, tanított a zsinagógákban, hirdette országa örömhírét, és gyógyított minden betegséget, minden gyengeséget. 36Amikor látta a tömeget, megesett rajta a szíve, mert olyan volt, mint pásztor nélkül a juhok: elcsigázott és kimerült. 37„Az aratnivaló sok, de a munkás kevés” – mondta akkor tanítványainak. – 38„Kérjétek hát az aratás urát, küldjön munkásokat az aratáshoz.”” (Mt 9,35-38)

Elmélkedés kérdései:

• Fontose számomra, hogy több pap, szerzetes legyen? Miért?

• Mit teszek azért, hogy legyenek újabb papi, szerzetesi hivatások?

• Ismereke valakit, akinek talán papi vagy szerzetesi hivatása van?

• Keresztény életem, példám segíte másokat abban, hogy megtalálják hivatásukat?

• Segítség vagyoke plébánosom számára? Imádkozome érte?

Imádság: Örvendetes rózsafüzér 4. tized

„Akit te Szent Szűz a templomban bemutattál”

Az Eucharisztia, mint a papság ajándéka

Az utolsó vacsorán, amikor Jézus megalapította az Oltáriszentséget, fontosnak tartotta azt, hogy legyenek olyan férfiak, akik ezt a misztériumot rendszeresen megünneplik az évszázadok során. Így ugyanazon az este megteremtette az „ordo”, vagyis az egyházi rend szentségét is, kiválasztva és megbízva az apostolokat, s majd az ő utódaikat, a püspököket, illetve azok munkatársait, a papokat, hogy Jézus áldozatát jelenítsék meg a szentmise ünneplésében a rájuk bízottak körében. Fontos látni e szoros kapcsolatot, ami az Oltáriszentség és a katolikus papság között fennáll. Nincsen Eucharisztia-ünneplés pap nélkül, s nincsen papság Jézus Krisztus nélkül.

Az „Ezt cselekedjétek az én emlékezetemre!” – azt is jelenti, hogy az Eucharisztia fényében értelmezzük a papságot. A pap az a férfi, akit Jézus Krisztus arra hívott meg, hogy az Ő istenemberi személyét jelenítse meg a rábízott közösség számára: ünnepelve az Eucharisztiát, hirdetve Isten igéjét, és megélve Jézus pásztorszeretetét a közösség, s minden ember felé. A pap az, aki Jézus Krisztus személyében, nevében és megbízásában cselekszik. Ez leggyakrabban a szentségek ünneplésében mutatkozik meg.

Kérdések:

- Ki számomra a pap személye?

- Milyen kapcsolatban vagyok a plébánosommal, püspökömmel?

- Mit teszek értük?

- Miben segítem őket?

- Hogyan beszélek róluk?

- Imádkozom-e a papokért?

Imádság:

Mennyei Atyánk, hálát adunk neked az egyházi rend szentségéért. Jézus, az Örök Főpap nevében kérjük, küldd el Szentlelkedet, hogy szülessenek újabb papi hivatások egyházmegyénkben és hazánkban, hogy minél többen adhassák Szent Fiad Szavát és Testét a rájuk bízottak számára. Ámen.

Ének: ÉE 138. Örök Atyának egy Fia

Örök Atyának egy Fia,
ó, fény a fényből, Krisztusunk,
te vagy az Úr, az Alkotó,
ki ülsz királyi trónuson.

Uralmad áld és boldogít,
tenéked készen hódolunk.
Országod egykor add nekünk,
örökre légyen otthonunk!

Rövid csend

5.  Imádkozzunk egyházközségünkért, hogy plébániánk minden hívője egyetlen nagy családot alkosson.

Ének: T 38. Ahol szeretet – Ubi caritas

Ubi caritas et amor, ubi caritas Deus ibi est.

Ahol szeretet és jóság, ahol szeretet: ott van Istenünk.

Részlet Szent Pál apostolnak a rómaiakhoz írt leveléből

„9Szeressetek tettetés nélkül, irtózzatok a rossztól, ragaszkodjatok a jóhoz. 10A testvéri szeretetben legyetek gyöngédek egymáshoz, a tiszteletadásban előzzétek meg egymást. 11A buzgóságban ne lankadjatok, legyetek tüzes lelkületűek: az Úrnak szolgáltok. 12A reményben legyetek derűsek, a nyomorúságban béketűrők, az imádságban állhatatosak. 13Segítsetek a szenteken, ha szükségben vannak, gyakoroljátok a vendégszeretetet. 14Áldjátok üldözőiteket, áldjátok, s ne átkozzátok. 15Azokkal, akik örülnek, örüljetek, s a sírókkal sírjatok. 16Éljetek egyetértésben. Ne legyetek fennhéjázók, hanem alkalmazkodjatok az egyszerű emberekhez. Ne legyetek magatokkal eltelve.” (Róm 12,9-16)

Elmélkedés kérdései:

• Könnyű az Egyházat szeretni, nehéz az egyházmegyét, még nehezebb az egyházközséget. Miért?

• Mennyire, miben vagyok építő tagja egyházközségemnek?

• Tagja vagyoke valamilyen lelkiségi közösségnek?

• Részt veszeke a plébánia életében?

• Miben kellene fejlődnie, megújulnia plébániámnak?

Imádság: Örvendetes rózsafüzér 5. tized

„Akit te Szent Szűz a templomban megtaláltál”

Ének: ÉE 190. Az Úristent magasztalom

Az Úristent magasztalom,
jóvoltáról gondolkodom,
irgalmához folyamodom,
mert meghallgat, azt jól tudom.

Csodálatos tetteiről,
szabadító erejéről,
emlékezem jóvoltáról,
bizodalmat veszek abból.

Az Eucharisztia, mint Közösség

„Aki eszi az én testemet, és issza az én véremet, az bennem marad, és én őbenne.”  (Jn 6,56).

Az Eucharisztiában Isten feltárja azt a vágyát, hogy együtt akar lenni; szoros, bensőséges barátságban az emberrel. De nemcsak egy-egy személlyel, hanem mindenkivel. Ez szépen megmutatkozik az Egyházban, amely ünnepelve az Eucharisztiát, és táplálkozva Jézus Szavával és Testével, születik és gyarapodik. A szentáldozás által tehát közösségbe lépünk Istennel, és hittestvéreinkkel, azokkal, akik itt a földön élnek, vagy a tisztítótűzben tisztulnak, vagy már a mennyben vannak: „Mi ugyanis egy kenyér, egy test vagyunk…” (1Kor 10,17). A hívő ember tehát erőt meríthet abból a reményteli tényből, hogy hívő társai vele vannak, nincs magára hagyva. A menny és a föld a szentségekben, különösen az Eucharisztiában összeér.

Az „Ezt cselekedjétek az én emlékezetemre!” – azt is jelenti, hogy hogy az Eucharisztiának ezt a közösségi jellemzőjét még komolyabban vesszük:

- A szentmise nem csak Isten és az én magánügyem, hanem közösségi ügy is: együtt hiszünk, együtt imádkozunk, együtt imádjuk Istent.

- Az Egyházra, a plébániánkra úgy tekintünk, mint nagy családunkra: ennek megfelelően beszélünk róla, keressük benne a helyünket, a feladatainkat, a szolgálatunkat.

- Tudatosítjuk, hogy szavainkkal, tetteinkkel építhetjük, de sajnos rombolhatjuk is a közösséget.

Kérdések:

- Milyen közösségek tagja vagyok?

- Építő tagja vagyok-e egyházközségemnek?

- Milyen szolgálatot vállalok benne?

- A szentmisében tudatosítom-e, hogy egy hívő közösség tagja vagyok, de nemcsak a templomban, hanem annak falain kívül is?

Imádság:

Mennyei Atyánk, hálát adunk neked, hogy Jézus meghívott a vele való közösségbe minket is. Szent Fiad nevében kérjük, küldd el a közösség Lelkét, hogy családunk, plébániánk, egyházmegyénk, egyházunk, nemzetünk közösségének építő és segítő tagjai legyünk. Ámen.

Ének: ÉE 190. Az Úristent magasztalom

Az Úristent magasztalom,
jóvoltáról gondolkodom,
irgalmához folyamodom,
mert meghallgat, azt jól tudom.

Mert ő erős hatalommal,
dicsőséges szent jobbjával
az ő népét megmentette,
fogságából kivezette.

Rövid csend

6.  Imádkozzunk a zarándokokért és úton lévőkért, hogy az Isten adjon nekik biztonságos és szerencsés célba érkezést.

Ének: ÉE 190. Az Úristent magasztalom

Úgy vezette szent Egyházát,
mint jó pásztor kedves nyáját,
ételéről gondoskodott,
utat neki ő mutatott.

Hálát adjunk az Istennek,
Atya-, Fiú-, Szentléleknek,
három személy fölségének,
egymivoltú Istenségnek!

Részlet Szent Lukács evangéliumából

„39Mária még ezekben a napokban útnak indult, és a hegyekbe sietett, Júda városába. 40Zakariás házába tért be és üdvözölte Erzsébetet. 41Amikor Erzsébet meghallotta Mária köszöntését, örömében megmozdult méhében a gyermek, maga Erzsébet pedig eltelt Szentlélekkel. 42Nagy szóval felkiáltott: „Áldott vagy az asszonyok között, és áldott a te méhed gyümölcse! 43Hogy lehet az, hogy Uramnak anyja jön hozzám? 44Lásd, mihelyt meghallottam köszöntésed szavát, az örömtől megmozdult méhemben a gyermek. 45Boldog, aki hitt annak a beteljesedésében, amit az Úr mondott neki!”” (Lk 1,39-45)

Elmélkedés kérdései:

• Voltame már zarándoklaton? Milyen élmények, emlékek maradtak meg bennem ezekből?

• Miért jöttem el ma zarándokolni?

• Hogyan szeretnék részt venni ezen a mai ünnepen? Mire szeretnék odafigyelni?

• Kiért, kikért ajánlom fel ezt a zarándoklatot?

Jézus Szent Szívének litániája

Uram, irgalmazz!

Krisztus, kegyelmezz!

Uram, irgalmazz!

Krisztus, hallgass minket!

Krisztus, hallgass meg minket!

(fentieket a hívek megismétlik) - A következő mondatokra a válasz: Irgalmazz nekünk!

Mennyei Atyaisten,

Megváltó Fiúisten,

Szentlélek Úristen,

Szentháromság egy Isten,

Jézus Szíve, az örök Atya fiának Szíve,

Jézus Szíve, a Szűzanya méhében a Szentlélektől alkotott Szív,

Jézus Szíve, az Isten igéjével lényegileg egyesített Szív,

Jézus Szíve, végtelen fölségű szív,

Jézus Szíve, Isten szent temploma,

Jézus Szíve, a Magasságbelinek szent szekrénye,

Jézus Szíve, Isten háza és a mennyország kapuja,

Jézus Szíve, a szeretet lángoló tűzhelye-

Jézus Szíve, az igazságosság és szeretet tárháza,

Jézus Szíve, jósággal és szeretettel teljes Szív,

Jézus Szíve, minden erény mélysége,

Jézus Szíve, minden dicséretre legméltóbb Szív,

Jézus Szíve, minden erény mélysége,

Jézus Szíve, minden dicséretre legméltóbb Szív,

Jézus Szíve, minden szív királya és középpontja,

Jézus Szíve, amelyben a bölcsesség és tudomány összes kincsei megvannak,

Jézus Szíve, amelyben az Istenség egész teljessége lakozik,

Jézus Szíve, amelyben a mennyei Atyának kedve telt,

Jézus Szíve, amelynek teljességéből mindannyian merítettünk,

Jézus Szíve, az örök halmok kívánsága,

Jézus Szíve, béketűrő és nagy irgalmasságú Szív

Jézus Szíve, dúsgazdag mindazok iránt, akik hozzád folyamodnak,

Jézus Szíve, az élet és szentség forrása,

Jézus Szíve, vétkeinkért engesztelő áldozat,

Jézus Szíve, gyalázatokkal tetézett Szív,

Jézus Szíve, gonoszságainkért megtört Szív,

Jézus Szíve, mindhalálig engedelmes Szív,

Jézus Szíve, lándzsával átdöfött Szív,

Jézus Szíve, minden vigasztalás kútfeje,

Jézus Szíve, életünk és feltámadásunk,

Jézus Szíve, békeségünk és engesztelésünk,

Jézus Szíve, bűnösök áldozatja,

Jézus Szíve, benned reménylők üdvössége,

Jézus Szíve, benned kimúlók reménysége,

Jézus Szíve, minden szentek gyönyörűsége,

Isten Báránya, Te elveszed a világ bűneit; Kegyelmezz nekünk!

Isten Báránya, Te elveszed a világ bűneit; Hallgass meg minket!

Isten Báránya, Te elveszed a világ bűneit; Irgalmazz nekünk!

Szelíd és alázatos szívű Jézus,

Alakítsd szívünket a te Szíved szerint.

Könyörögjünk: Mindenható örök Isten! tekints szeretett Fiad szívére és mindama dicséretre és elégtételre, amelyet a bűnösök nevében irántad lerótt, és adj megengesztelődve bocsánatot azoknak, akik irgalmasságodért esdekelnek, ugyanazon szent Fiad, Jézus Krisztus nevében, aki veled él és uralkodik a Szentlélekkel egységben, Isten mindörökkön-örökké. Ámen.

Záróimádság:

Úr Jézus Krisztus, igaz Isten és igaz ember,
Szent és nagy Isten, halhatatlan Isten,
könyörülj rajtunk és az egész emberiségen!
Tisztíts meg bennünket bűneinktől
és gyarlóságainktól drága szent véred által,
hogy a te szeretetedben
és a te békédben éljünk
most, és mindörökké!

Ének: T 9. Gloria, gloria (kánon) – Dicsőség a magasságban Istennek!

Gloria, gloria in excelsis Deo!

Gloria, gloria, alleluja, alleluja!

Rövid csend

7. Imádkozzunk a keresztény családokért, hogy a hitet hitelesen tudják továbbadni gyermekeiknek.

Ének: ÉE 191. Fényességes mennybéli nagy Isten

Fényességes mennybéli nagy Isten,

téged hirdet e világon minden,

az angyalok dicsérnek az égben,

és a föld is szolgál nagy hűségben.

Erős trónod fenn a magasságban,
semmi sincsen előtted homályban,
híveidnek kegyelmes Királya,
s szentjeidnek ékes koronája!

Részlet Szent Pál apostolnak az efezusiakhoz írt leveléből

„21Legyetek egymásnak alárendeltjei Krisztus iránti tiszteletből. 22Az asszony engedelmeskedjék férjének, akárcsak az Úrnak, 23mert a férfi feje az asszonynak, ahogy Krisztus feje az Egyháznak: testének ő a megváltója. 24Amint tehát az Egyház alá van vetve Krisztusnak, az asszony is mindenben férjének. 25Férfiak, szeressétek feleségeteket, ahogy Krisztus is szerette az Egyházat, és feláldozta magát érte, 26hogy a keresztségben szavával megtisztítva megszentelje. 27Ragyogóvá akarta tenni az Egyházat, amelyen sem szeplő, sem ránc, sem egyéb efféle nincsen, hanem szent és szeplőtelen. 28Így a férj is köteles szeretni feleségét, mint saját testét. Aki feleségét szereti, önmagát szereti. 29A saját testét senki sem gyűlöli, hanem táplálja, gondozza, akárcsak Krisztus az Egyházat. 30Mert tagjai vagyunk testének. 31„Ezért az ember elhagyja apját, anyját, feleségével tart, és a kettő egy test lesz.” 32Nagy titok ez, én Krisztusra és az Egyházra vonatkoztatom. 33Szeresse hát mindegyiktek a feleségét, mint önmagát, az asszonyok meg tiszteljék férjüket. (…) 1Gyermekek, engedelmeskedjetek szüleiteknek az Úrban, mert így van rendjén. 2Ez az első, ígérettel egybekötött parancs: „Tiszteld apádat és anyádat, 3hogy boldog és hosszú életű légy a földön.” 4Apák, ne keserítsétek meg gyermekeiteket, hanem neveljétek őket fegyelemben az Úr útmutatása szerint.” (Ef 5,21-6,4)

Elmélkedés kérdései:

• Hálás vagyoke Istennek családomért?

• Családtagjaimnak személyesen mit köszönhetek meg?

• Családom életében Jézus álle a középpontban?

• Szoktame családommal együtt imádkozni, olvasni a Bibliát?

• Családomban hogyan ünnepeljük meg a vasárnapot?

• Védeme család értékét a társadalomban? Kiálloke mellette?

Imádság: Világosság rózsafüzér 1. tized

„Aki a Jordán vizében megkeresztelkedett”

Az Eucharisztia, mint az Örök élet kenyere

„Aki ezt a kenyeret eszi, az örökké él.” (Jn 6,58)

Jézus az Oltáriszentséget azért is alapította, hogy ébren tartsa az emberben a reményt, hogy van örök élet. Az örök élet pedig a Szentháromságos egy Istennel való boldogító, örömteli, bensőséges, örök közösséget jelenti, aminek misztikus módon megjelenítője itt a földön az Eucharisztia. Ahogy a fizikai kenyér az életünket szolgálja, úgy a mennyei kenyér: az Oltáriszentség az örök élet közvetítője. Aki hittel eszi Krisztus Testét, annak örök élete van!

Az „Ezt cselekedjétek az én emlékezetemre!” – azt is jelenti, hogy tekintsünk bizalommal és reménnyel Jézusra, aki, mint orvosságunk, meggyógyít a halál sebéből, és nekünk is a boldog örök életet ajándékozza. Ennek a reményteli bizonyosságnak a fényében élhetjük és küzdhetjük meg a különböző szomorú próbatételeket is (betegség, tragédia, haláleset, kudarcok). Az Eucharisztia rendszeres vétele az örök élet hitével és bizonyosságával erősít meg: boldoggá teszi földi életünket s megajándékoz majd a mennyország boldogságával is.

Kérdések:

- Úgy tekintek-e az Eucharisztiára, mint életem erőforrására?

- Hiszem-e az örök élet valóságát?

- Az örök élet hite hogyan mutatkozik meg beszédemben, cselekedeteimben a nehézségek, a szenvedés, a halál kérdése kapcsán?

Imádság:

Mennyei Atyánk, hálát adunk neked, hogy Jézusban az örök élet örömteli valóságával ajándékozol meg minket. Szent Fiad nevében kérjük, küldd el az éltető Lelket, hogy Krisztust követve, hirdetve eljussunk, és másokat is elvezessünk a mennyországba. Ámen.

Ének: ÉE 191. Fényességes mennybéli nagy Isten

Örök Atya, leborulva áldunk,
Fiad által tehozzád kiáltunk,
szent Lelkeddel éltess e világban,
s adjál helyet örök boldogságban!

Rövid csend

8. Imádkozzunk az ifjúságért, hogy a világ negatív hatásai ellenére bátran megtartsák és megőrizzék hitüket.

Ének: T 68. Ne féljetek

Ne féljetek! Örüljetek!

Krisztus győzelmesen föltámadt!

Részlet Szent Márk evangéliumából

„13Kisgyerekeket hoztak hozzá, hogy érintse meg őket. De a tanítványok elutasították őket. 14Amikor Jézus észrevette, helytelenítette. „Hagyjátok – mondta –, hadd jöjjenek hozzám a kicsinyek, ne akadályozzátok őket, hisz ilyeneké az Isten országa. 15Bizony mondom nektek, aki nem úgy fogadja az Isten országát, mint egy gyermek, nem jut be oda.” 16Azután megölelte, és kezét rájuk téve megáldotta őket. 17Amikor útnak indult, odasietett hozzá valaki, térdre borult előtte, és úgy kérdezte: „Jó Mester! Mit tegyek, hogy elnyerjem az örök életet?” 18„Miért mondasz engem jónak? – kérdezte Jézus. – Senki sem jó, csak egy: az Isten. 19Ismered a parancsokat: Ne ölj! Ne törj házasságot! Ne lopj! Ne tanúskodjál hamisan! Ne csalj! Tiszteld apádat és anyádat!” 20„Mester – válaszolta –, ezeket mind megtartottam kora ifjúságomtól fogva.” 21Jézus ránézett és megkedvelte. „Valami hiányzik még belőled – mondta neki. – Menj, add el, amid van, oszd szét a szegények közt, és így kincsed lesz az égben, aztán gyere és kövess engem!” 22Ennek hallatára az elszomorodott és leverten távozott, mert nagy vagyona volt.” (Mk 10,13-22)

Elmélkedés kérdései:

• Bátor, felszabadult, reményteli jövőbe tekintést kérünk számukra. A szülök és nagyszülők pedig ne nyugtalankodjanak, hanem nagyonnagyon reméljenek!

• Imádkozome a fiatalokért?

• Példát adoke nekik az életemmel?

• Hogyan tudom segíteni a nálam fiatalabbakat, hogy Jézushoz közelebb kerüljenek?

• Mi az, amit megtanulhatok a fiataloktól, fiatalabbaktól?

Imádság: Világosság rózsafüzér 2. tized

„Aki kánai menyegzőn kinyilvánította isteni erejét”

Az Eucharisztia, mint Ünnep

Az Egyház az Eucharisztia ünneplésével születik és növekszik. Nincsen Egyház Eucharisztia nélkül, és nincsen Eucharisztia-ünneplés hívő közösség nélkül. Az Eucharisztia ünneplése tehát az Egyház lényegéhez tartozik, életének forrása és csúcsa, ahogy a II. Vatikáni Zsinat is fogalmaz. Ebben az ünneplésben az Egyház megéli, megtapasztalja az Istennel való bensőséges közösség örömét, dicséri, imádja őt, s erőt kap földi zarándokútjához, amely során tanúságot tesz Jézus Krisztus üdvözítő, felszabadító, életet adó szeretetéről mindenki előtt. S ezáltal meghív minden embert az úrral való örök közösségre, amely a mennyországban valósul meg a maga teljességében.

A vasárnap, mint a feltámadt Úr Jézus napja, éppen ezért kiemelkedően fontos a krisztushívő emberek körében. „Keresztények vagyunk, vasárnap nélkül nem tudunk élni” – mondták az észak-afrikai vértanúk az első századokban. A vasárnap helyes megünneplésének fontos eleme a vasárnapi szentmise (ennek hiányában az igeliturgia). Igazi, érett keresztény életet nem lehet enélkül elképzelni.

Az „Ezt cselekedjétek az én emlékezetemre!” – azt is jelenti tehát, hogy mindent megteszünk azért, hogy a vasárnapot szentmisével tudjuk megünnepelni. Hogy a szentmisébe aktívan, imádságosan, értően bekapcsolódjunk. Mert a szentmise találkozás egymással, és azzal az Úrral, aki velünk van, jelen van, aki értünk is odaadta magát a kereszten, barátságát és az örök életet ajánlja fel nekünk is.

Kérdések:

- Milyen a vasárnapom? Miben különbözik a hétköznapoktól?

- Részt veszek-e a szentmisén rendszeresen vasárnaponként?

- Milyen áldozatot hozok azért, hogy eljussak vasárnap a szentmisére?

- Segítek-e másokat, hogy eljussanak a szentmisére?

- Odafigyelek-e a szentmisére?

- Bekapcsolódom-e az éneklésbe, az imádságba?

- Figyelemmel hallgatom-e Isten Szavát?

- Vállalok-e valami szolgálatot a szentmisén?

- Mit tehetek én azért, hogy a szentmise még inkább ünnep legyen számomra?

Imádság:

Mennyei Atyánk, hálát adunk neked a vasárnap ajándékáért. Jézus nevében kérünk, küldd el az ünnep Lelkét, hogy az Úr napjának örömteli, átformáló és erőt adó jellegét egyre jobban felismerhessük, s megünnepelhessük közösségeinkben. Ámen.

Ének: ÉE 112. Dicsőség, szent áldás, tisztesség

Dicsőség, szent áldás, tisztesség
A föltámadt Úrnak, Húsvéti Báránynak,
Dicsőség, szent áldás, tisztesség.

A halál és Élet harcra szállt.
Meghalván az Élet a halálon úr lett.
A halál és Élet harcra szállt.

Rövid csend

9. Imádkozzunk barátainkért és szeretteinkért, hogy mindig tudjanak bízni segítő kegyelmedben, és bizalommal fordulhassunk hozzájuk, ha szívünket bánat nyomja.

Ének: T 51. Bizakodjatok jó az Úr!

Bizakodjatok jó az Úr, jósága éltet.

Bizakodjatok jó az Úr, alleluja.

Részlet Szent Pál apostolnak a galatákhoz írt leveléből

„1Testvérek, ha valakit botláson értek, ti akik lelkiek vagytok, intsétek meg a szelídség szellemében. De ügyelj, hogy magad kísértésbe ne essél! 2Hordozzátok egymás terhét, így teljesítitek Krisztus törvényét. 3Aki beképzeli magának, hogy valaki, holott semmi, önmagát áltatja. 4Mindenki a saját tetteit tegye mérlegre, dicsekvését pedig tartsa meg magának, ne tárja mások elé. 5Hiszen mindenkinek a maga terhét kell hordoznia. 6Akit a (keresztény) igazságokra tanítanak, engedjen részt tanítójának minden javából. 7Ne áltassátok magatokat, Isten nem hagy magából gúnyt űzni. Amit az ember vet, azt is aratja. 8Aki tehát test szerint vet, az a testből is arat majd romlást. Aki ellenben a Lélek szerint vet, a Lélekből arat örök életet. 9Ne fáradjunk bele tenni a jót, mert ha kitartunk, annak idején aratni is fogunk. 10Amíg tehát időnk van, tegyünk jót mindenkivel, főképpen hittestvéreinkkel.” (Gal 6,1-10)

Elmélkedés kérdései:

• Sokszor kizárólagosan és birtoklóan szeretjük őket, és ezért nem szeretjük őket eléggé.

• Kik az én barátaim, és mi alapján lesz valaki a barátom?

• Vane olyan barátom, akivel mindent megbeszélhetek?

• Én milyen barát vagyok?

• Milyen a kapcsolatom szeretteimmel? Esetleg hol kellene javítanom?

Imádság: Világosság rózsafüzér 3. tized

„Aki meghirdette Isten országát”

Az Eucharisztia, mint Barátság

Az utolsó vacsorán Jézus azt mondta tanítványainak: „Barátaimnak mondalak titeket” (Jn 15,15). Milyen szép ez: Isten Fia barátjának nevez minket is. Vagyis ő a társunk, a szövetségesünk, a barátunk kíván lenni, aki velünk van, aki hűséges hozzánk, aki támogat, aki bátorít, aki az életünk útitársa itt a Földön. Örömteli hír ez, hogy nem vagyunk magányos emberek.

Az „Ezt cselekedjétek az én emlékezetemre!” - azt is jelenti, hogy a Mester arra hív minket is, hogy ápoljuk a vele való barátságot: töltsünk időt vele, vele együtt tegyük a napi feladatainkat, vonjuk be őt napunk minden mozzanatába, ahogy egy hűséges barátot szokás. Merjünk vele mindent megbeszélni. Merjük neki elmondani érzéseinket, vágyainkat, terveinket.

Kérdések:

- Vannak-e barátaim?

- Mit jelent a barátság számomra?

- Hogyan élem meg, hogy a barátja vagyok valakinek?

- Úgy tekintek-e Jézusra, mint a barátomra?

- A Jézussal való barátság mit jelent számomra?

Imádság:

Mennyei Atyánk, köszönjük, hogy Jézus a barátjának nevez és tart minket is. Szent Fiad nevében kérünk, küldd el a barátság Lelkét, hogy mélyülni tudjunk a vele való barátságban, s ebből erőt, reményt, örömet tudjunk sugározni mások felé is. Ámen.

Ének: T 19. Veni Creator Spiritus (kánon) – Jöjj, Teremtő Lélek

Veni Creator,

Veni Creator,

Veni Creator Spiritus

Rövid csend

10. Imádkozzunk a betegekért és szenvedőkért, hogy a nehézségek türelmes elfogadásában tudjanak jó példát adni mindannyiunknak, és megpróbáltatásaik által megszentelődjenek.

Ének: T 59. Gyújts éjszakánkba fényt

Gyújts éjszakánkba fényt,

hadd égjen a soha ki nem alvó tűz, ki nem alvó tűz.

Gyújts éjszakánkba fényt,

hadd égjen a soha ki nem alvó tűz, ki nem alvó tűz.

Részlet Szent Máté evangéliumából

„31Amikor eljön dicsőségében az Emberfia és vele minden angyal, helyet foglal fönséges trónján. 32Elébe gyűlnek mind a nemzetek, ő pedig különválasztja őket egymástól, ahogy a pásztor különválasztja a juhokat a kosoktól. 33A juhokat jobbjára állítja, a kosokat pedig baljára. 34Aztán így szól a király a jobbján állókhoz: Jöjjetek, Atyám áldottai, vegyétek birtokba a világ kezdetétől nektek készített országot! 35Éhes voltam, és adtatok ennem. Szomjas voltam, és adtatok innom. Idegen voltam, és befogadtatok. 36Nem volt ruhám, és felruháztatok. Beteg voltam, és meglátogattatok. Börtönben voltam, és fölkerestetek. 37Erre megkérdezik az igazak: Uram, mikor láttunk éhesen, hogy enned adtunk volna, vagy szomjasan, hogy innod adtunk volna? 38Mikor láttunk idegenként, hogy befogadtunk volna? 39Mikor láttunk betegen vagy börtönben, hogy meglátogathattunk volna? 40A király így felel: Bizony mondom nektek, amit e legkisebb testvéreim közül eggyel is tettetek, velem tettétek. 41Ezután a balján állókhoz is szól: Távozzatok színem elől, ti átkozottak, az örök tűzre, amely az ördögnek és angyalainak készült. 42Mert éhes voltam, s nem adtatok ennem. Szomjas voltam, s nem adtatok innom. 43Idegen voltam, s nem fogadtatok be. Nem volt ruhám, s nem ruháztatok fel. Beteg és fogoly voltam, s nem jöttetek el meglátogatni. 44Ekkor ezek is megkérdezik: Uram, mikor láttunk éhesen vagy szomjasan, idegenként vagy ruhátlanul, betegen vagy börtönben, s nem voltunk szolgálatodra? 45Erre majd ezt feleli: Bizony mondom nektek, amit a legkisebbek valamelyikével nem tettetek, velem nem tettétek. 46Ezek örök büntetésre mennek, az igazak meg örök életre.”” (Mt 25,31-46)

Elmélkedés kérdései:

• Ismereke környezetemben beteg, szenvedő vagy magányos embert?

• Meg szoktam látogatni a betegeket?

• Észreveszeme bennük a szenvedő és szeretetemre szomjazó Jézust?

• Hogyan fogadom el a betegséget és a szenvedést?

• Fel szoktame ajánlani nehézségeimet, szenvedéseimet valakiért?

Imádság: Világosság rózsafüzér 4. tized

„Aki a Tábor hegyén megmutatta isteni dicsőségét”

Eucharisztikus elmélkedés

Az Oltáriszentségben látjuk Jézus Krisztus mély alázatát. Itt az örök Isten bölcsessége, aki minden dolgot megteremtett, az Örök Atya világossága legjobban a hétköznapi étel formájában ereszkedik le közénk. Elvégre a kenyér egyszerű étel, a szegények eledele. A finomra vágott hússal ellentétben a kenyeret szinte mindig úgy esszük, mint amit szinte észre sem veszünk.

Ha utánozni akarjuk Krisztust, elsősorban az alázatot kell gyakorolnunk. A szolga nem nagyobb az uránál. Meg kell elégednünk, hogy észrevétlennek, dicstelennek, és meg nem értettnek kell lennünk. Meg kell adni minden dicsőséget Istennek, az alázatosságot és szerénységet választani - mintha egy falat kenyér lennénk.

Kérünk, Urunk, Istenünk, taníts meg bennünket arra; hogy helyesen kérjük tőled azt, ami javunkra szolgál! Te kormányozd életünk hajóját magad felé, minden viharvert lélek csendes kikötője! Mutasd meg az irányt, amerre mennünk kell! Újítsd meg bennünk az engedelmesség lelkületét! Lelked zabolázza meg féktelen érzékeinket! Vezess el és adj erőt ahhoz, ami igaz javunk: hogy megtartsuk törvényeidet, és minden tevékenységünkben folyton örvendjünk a te csodálatos és felüdítő
jelenlétednek!

Ének: T 37. Laudate Dominum – Áldjátok az Urat

Laudate Dominum,

laudate Dominum,

omnes gentes, alleluja!

Rövid csend

11. Imádkozzunk hazánkért, nemzetünk lelki megújulásáért

Ének: SZVU 293. Isten hazánkért térdelünk elődbe

Isten, hazánkért térdelünk elődbe.

Rút bűneinket jóságoddal född be.

Szent magyaroknak tiszta

lelkét nézzed,

Érdemét idézzed.

István királynak szíve

gazdagságát,

Szent Imre herceg kemény tisztaságát,

László királynak vitéz lovagságát,

Ó, ha csak ezt látnád.

Részlet Szent Péter apostol első leveléből

„13Engedelmeskedjetek az Úrért minden emberi hatalomnak, mind a királynak, a legfőbbnek, mind a helytartóknak, akiket ő küldött, 14hogy a gonoszokat megbüntessék, a jókat pedig kitüntessék. 15Mert az az Isten akarata, hogy tetteitekkel némítsátok el az ostoba emberek tudatlanságát. 16Szabad emberek vagytok, de nem arra való a szabadságotok, hogy a gonoszság takarójának használjátok, hanem mint Isten szolgái (úgy éljetek vele). 17Mindenkit tiszteljetek, szeressétek a testvéri közösséget, féljétek az Istent, s tiszteljétek a királyt.” (1Pét 2,13-17)

Elmélkedések kérdései:

• Örülöke annak, hogy magyar vagyok, magyarnak születtem?

• Magyarország milyen értékekkel gazdagíthatja a világegyházat?

• Mely magyar szenteket, hitvallókat ismerem? Mit tanulhatok tőlük?

• Szívemen viseleme magyar hazám sorsát, éle szívemben a megmaradás reménye?

• Imádkozome rendszeresen hazámért, ahogy Mindszenty bíboros atya kérte?

Imádság: Világosság rózsafüzér 5. tized

„Aki az Eucharisztiában nekünk adta önmagát”

Eucharisztikus elmélkedés

Szinte minden regisztrált eucharisztikus csoda során az ostya átváltozik az emberi szív egy húsdarabjává. Ez nem véletlen. Az Oltáriszentségben Krisztus dobogó szíve szeretettel ég irántunk, és ő vágyik cserébe a mi szeretetünkre. A kereszten Krisztus szó szerint meghalt, összetört szerető szívvel a bűnös emberiségért, kiöntve az Ő drága vérét, hogy elnyerje szeretetünket. Igen, több bárminél, ezt a szeretetet várja el Jézus leginkább azoktól, akiket megváltott, és ha tudott volna többet megtenni, megtette volna.

Szereted Krisztust? Ha igen, akkor engedelmeskedsz neki, és viszed a keresztedet utána. Utánozni fogod Őt azzal, hogy leteríted életedet másokért áldozati szerelemből.

Atyám! Kezedbe ajánlom lelkemet!
Milyen jó, hogy rábízhatjuk
kezünket arra a Kézre,
amely megtörte és életre keltette a Kenyeret,
amely megáldotta és megsimogatta a gyerekeket,
s amelyet szegek vertek át.
Ráhagyatkozni arra a Kézre,
amely olyan, mint a mienk,
de amelynek tetszőleges döntését csupa jóság vezérli,
s folyton csak szorosabban köt le minket önmaga számára.
Átadni magunkat annak a puha és hatalmas erejű Kéznek,
amely lehat a lélek velejéig,
amely formál és teremt,
s amelyen át oly végtelen szeretet árad.

Ének: SZVU 144. Édes Jézus! én szerelmem

Édes Jézus! én szerelmem, óh mily nagyon szeretlek,
te vagy kincsem és mindenem, hű szívembe elrejtlek.
Jöjj el, jöjj el, siess már, Jézus! téged szívem vár.

Édes Jézus! mivel téged minden fölött szeretlek,
minden kincset és örömet érted, Jézus! megvetek.
Jöjj el, jöjj el, siess már, Jézus! téged szívem vár.

Rövid csend

12. Imádkozzunk lelkünk és a világ békéjéért, hogy megvalósuljon köztünk Jézus húsvéti üzenete: „Békességet hagyok rátok, az én békémet adom nektek”.

Ének: Békesség legyen velünk…

Békesség legyen velünk,

itt van Jézus köztünk.

Békesség, békesség

legyen velünk.

Részlet Szent János evangéliumából

„25Ezeket akartam nektek mondani, amíg veletek vagyok. 26S a Vigasztaló, a Szentlélek, akit majd a nevemben küld az Atya, megtanít benneteket mindenre és eszetekbe juttat mindent, amit mondtam nektek. 27Békességet hagyok rátok. Az én békémet adom nektek. Nem úgy adom nektek, ahogy a világ adja. Ne nyugtalankodjék a szívetek, s ne csüggedjen. 28Hiszen hallottátok, hogy azt mondtam: Elmegyek, de visszajövök hozzátok. Ha szeretnétek, örülnétek, hogy az Atyához megyek, mert az Atya nagyobb nálam.” (Jn 14,25-28)

Elmélkedés kérdései:

• Honnan, kitől származik a lelkem békéje?

• Mi az, ami szívem békéjét meg szokta zavarni?

• Hogyan lehetek környezetemben a béke eszköze, tanúja?

• Imádkozome a béke ajándékáért?

• Volte már példa az életemben, hogy a rosszat jóval le tudtam győzni?

• Legalább egy valakiért, akire neheztelek, elkezdek imádkozni!

Jézus Vére Litánia

Uram, irgalmazz!
Uram, irgalmazz!
Krisztus, kegyelmezz!
Krisztus, kegyelmezz!
Uram, irgalmazz!
Uram, irgalmazz!
Krisztus, hallgass minket!
Krisztus, hallgass minket!
Krisztus, hallgass meg minket!
Krisztus, hallgass meg minket!

Mennyei Atyaisten,
irgalmazz nekünk!
Megváltó Fiúisten,
irgalmazz nekünk!
Szentlélek Úristen,
irgalmazz nekünk!
Szentháromság egy Isten,
irgalmazz nekünk!
Krisztus Vére, az örök Atya egyszülött Fiának Vére,
üdvözíts minket!
Krisztus Vére, az Isten megtestesült Igéjének vére,
üdvözíts minket!
Krisztus Vére, az új és örök Szövetség vére,
üdvözíts minket!
Krisztus Vére, a haláltusában földre hullott Vér,
üdvözíts minket!
Krisztus Vére, a megostorozáskor kiserkent Vér,
üdvözíts minket!
Krisztus Vére, a töviskoronától kicsordult Vér,
üdvözíts minket!
Krisztus Vére, a keresztfán kiontott Vér,
üdvözíts minket!
Krisztus Vére, üdvösségünk váltságdíja,
üdvözíts minket!
Krisztus Vére, amely nélkül nincs bűnbocsánat,
üdvözíts minket!
Krisztus Vére, az Oltáriszentségben a lelkek itala és megtisztulása,
üdvözíts minket!
Krisztus Vére, az irgalmasság folyama,
üdvözíts minket!
Krisztus Vére, a gonosz lelkek legyőzője,
üdvözíts minket!
Krisztus Vére, a vértanúk erőssége,
üdvözíts minket!
Krisztus Vére, a hitvallók szilárdsága,
üdvözíts minket!
Krisztus Vére, szüzeket termő Vér,
üdvözíts minket!
Krisztus Vére, a veszélyben forgók támasza,
üdvözíts minket!
Krisztus Vére, a szenvedők enyhülése,
üdvözíts minket!
Krisztus Vére, a sírásban vigasztalásunk,
üdvözíts minket!
Krisztus Vére, a bűnbánók reménysége,
üdvözíts minket!
Krisztus Vére, a haldoklók megnyugvása,
üdvözíts minket!
Krisztus Vére, a szívek békéje és gyönyörűsége,
üdvözíts minket!
Krisztus Vére, az örök élet záloga,
üdvözíts minket!
Krisztus Vére, a tisztítóhelyen szenvedő lelkek szabadítója,
üdvözíts minket!
Krisztus Vére, minden dicsőségre és magasztalásra legméltóbb Vér,
üdvözíts minket!

Megváltottál minket, Uram, szentséges véreddel.
És Istenünk országává tettél bennünket.

Könyörögjünk. Mindenható örök Isten, ki egyszülött Fiadat a világ Megváltójává rendelted és vére által megengesztelődni akartál, engedd kérünk, üdvösségünk árát úgy tisztelnünk és annak erejével az élet bajaiban úgy nyernünk oltalmat a földön, hogy örökké tartó gyümölcseinek örvendhessünk az égben. Krisztus, a mi Urunk által. Ámen.

Záróimádság:

Úr Jézus, aki Palesztina útjain zarándokolva
kiválasztottad és meghívtad az apostolokat,
és azzal bíztad meg őket,
hogy hirdessék az evangéliumot,
a híveknek jó pásztorai legyenek,
és ünnepeljék az istentiszteletet,
add, hogy ma se hiányozzon Egyházadból
a sok szent pap, aki mindenkihez elviszi
halálod és feltámadásod gyümölcseit.

Ének: T 31. Adj szívünkbe békét, Istenünk – Dona nobis pacem

Dona nobis pacem cordium!

Adj szívünkbe békét, Istenünk!

Rövid csend

13. Imádkozzunk a missziókért, hogy imádsággal és tettekkel sikeresen dolgozzanak Isten országának építésén.

Ének: SZVU 95. Krisztus a mennybe fölmene

Krisztus a mennybe fölmene,
Alleluja, alleluja!
Egeknek élő Istene.
Alle-, alleluja!

Fölnéztek az apostolok,
Alleluja, alleluja!
És zengtek fényes angyalok:
Alle-, alleluja!

Rabokat oldoz karja el,
Alleluja, alleluja!
S viszi az égi honba fel.
Alle-, alleluja!

Részlet Szent Máté evangéliumából

„16A tizenegy tanítvány elment Galileába, arra a hegyre, ahova Jézus rendelte őket. 17Amint meglátták, leborultak előtte, bár néhányan kételkedtek. 18Jézus odalépett hozzájuk, és így szólt: „Én kaptam minden hatalmat égen és földön. 19Menjetek tehát, tegyétek tanítványommá mind a népeket! Kereszteljétek meg őket az Atya és a Fiú és a Szentlélek nevére, 20és tanítsátok meg őket mindannak a megtartására, amit parancsoltam nektek. S én veletek vagyok mindennap, a világ végéig.”” (Mt 28,16-20)

Elmélkedések kérdései:

• Fontose számomra, hogy Jézust megismerjék szerte a világban? A hit terjedése – a normális élet terjedése.

• Hogyan támogatom, segítem a misszionáriusok tevékenységét?

• Találkoztame már misszionáriusokkal? Vane valamilyen élményem velük kapcsolatban?

• Hogyan tehetek tanúságot Jézusról a környezetemben?

• Mi az, ami megnehezíti, illetve megerősíti tanúságtételemet?

Imádkozzunk az üldözött keresztény testvéreinkért, és mindazokért, akiket a vallásuk miatt üldöznek.

„Boldogok, akik üldözést szenvednek az igazságért, mert övék a mennyek országa. Boldogok vagytok, ha miattam gyaláznak és üldöznek benneteket és hazudozva minden rosszat rátok fognak énmiattam. Örüljetek és ujjongjatok, mert nagy lesz a mennyben a jutalmatok! Így üldözték előttetek a prófétákat is.” (Mt 5,10-12)

Kérdések:

- Megrendít-e, amikor hallom, hogy valakit hitéért üldöznek, megölnek?

- Mit tanulhatok az üldözött keresztények példájából?

- Miben tudok segíteni nekik?

- Imádkozom-e rendszeresen értük?

- Hogyan viselem el, ha engem megpróbáltatás, megszólás ér keresztény hitem miatt?

Imádság: Fájdalmas rózsafüzér 1. tized „Aki érettünk vérrel verejtékezett”

Eucharisztikus elmélkedés

Az ostyában Krisztus teljesen és egészében sebezhető. Nagyon gyakran előfordul, hogy rosszul bánnak vele, bántalmazzák, figyelmen kívül hagyják és mellékesen kezelik, méltóság nélkül. Mégis hajlandó ezt az árat megfizetni és élni a népe között. Nem számít, hogy hányszor van meggyalázva és megtaposva, szó szerint vagy átvitt értelemben, Ő továbbra is eljön hozzánk újra és újra, mondván: „Én soha nem hagylak el benneteket."

Szeretjük Őt ilyen módon? Megnyitjuk-e szívünket másoknak, még ha ez az elutasítás fájdalmát jelentheti? Megbocsátunk hetvenszer hétszer? Nem szerethetünk, ha bezárjuk a szívünket a félelem miatt. Bátran kell kiszolgáltatottnak lennünk - mint Krisztusnak.

Megfeszített és föltámadt Urunk! Taníts meg minket arra, hogyan küzdjük meg a mindennapi élet harcait, és így teljesebbé váljon életünk. Te türelmesen és alázatosan viseled az emberi élet terheit, miként kereszthalálod és szenvedésed kínjait. Segíts, hogy napi fájdalmainkat és konfliktusainkat, mint növekedésre kapott lehetőségeket fogadjuk, és így egyre hasonlóbbá váljunk Hozzád. Add, hogy türelmesen és bátran viseljük a szenvedéseket, bízva abban, hogy Te támogatsz.

Ének: SZVU 95. Krisztus a mennybe fölmene

Nékünk is útat így csinál,
Alleluja, alleluja!
Amint a nyíló égbe száll.
Alle-, alleluja!

Örüljünk mink is most velük,
Alleluja, alleluja!
És zengjük boldog énekük:
Alle-, alleluja!

Siessünk hálát mondani,
Alleluja, alleluja!
S a Három-Egyet áldani!

Alle-, alleluja!

Rövid csend

14. Imádkozzunk a keresztények egységéért, mindazokért a testvéreinkért, akik Krisztusban hisznek, hogy Urunk és Istenünk őket igaz tetteik alapján az egyetlen Egyházba gyűjtse össze és őrizze.

Ének: SZVU 259. Jöjj, Szentlélek Úristen

Jöjj, Szentlélek Úristen,
Áraszd reánk teljesen
Mennyből fényességedet,
Mennyből fényességedet.
Jöjj el, jöjj el, jöjj el, jöjj el,
Jöjj, Szentlélek Úristen!

Jöjj el, árvák gyámola,
Jöjj el, szívünk orvosa,
Oszd ki égi kincsedet,
Oszd ki égi kincsedet.
Jöjj el, jöjj el, jöjj el, jöjj el,
Jöjj, Szentlélek Úristen.

Jöjj el, lelki vígaszunk,
Testi, lelki támaszunk,
Érezzük bőségedet,
Érezzük bőségedet.
Jöjj el, jöjj el, jöjj el, jöjj el,
Jöjj, Szentlélek Úristen.

Részlet Szent János evangéliumából

„20De nem csak értük könyörgök, hanem azokért is, akik a szavukra hinni fognak bennem. 21Legyenek mindnyájan egyek. Amint te, Atyám bennem vagy s én benned, úgy legyenek ők is eggyé bennünk, hogy így elhiggye a világ, hogy te küldtél engem. 22Megosztottam velük a dicsőséget, amelyben részesítettél, hogy eggyé legyenek, amint mi egy vagyunk: 23én bennük, te bennem, hogy így ők is teljesen eggyé legyenek, s megtudja a világ, hogy te küldtél engem, és szereted őket, amint engem szerettél. 24Atyám, azt akarom, hogy akiket nekem adtál, ott legyenek velem, ahol vagyok, s lássák dicsőségemet, amelyben részesítettél, mivel már a világ teremtése előtt szerettél. 25Én igazságos Atyám! A világ nem ismert meg, de én ismerlek, s ők is felismerték, hogy te küldtél. 26Megismertettem velük nevedet, és ezután is megismertetem, hogy a szeretet, amellyel szeretsz, bennük legyen, s én is bennük legyek.”” (Jn 17,20-26)

Elmélkedések kérdései:

• Minden megkeresztelt ember egy egyházat alkot – ezt kell szemlélni először, másodszor és sokadszor, és minden különbségtétel csak ezután következik.

• Milyen a viszonyom más keresztény felekezetekkel (pl.

ortodoxokkal, evangélikusokkal, reformátusokkal stb.)?

• Részt veszeke az évenkénti ökumenikus imahét programjain?

• Vannake ortodox, evangélikus vagy más protestáns barátaim, ismerőseim? Mit tanulhatok tőlük?

• Hogyan lehetek én is a keresztény egységtörekvés előmozdítója?

Imádság: Fájdalmas rózsafüzér 2. tized: „Akit érettünk megostoroztak”

Eucharisztikus elmélkedés

Krisztus türelmesen vár téged és engem a tabernákulumban és monstranciában szerte a világon. Örökké vár egyetlen látogatásra. Ő vár minket, hogy bűnbánatot tartsunk, amikor elkóborolunk; várja hűségünk és szeretetünk szavait; arra vár, hogy hallja a mi örömünket és bánatunkat; arra vár, hogy választ adjon legmélyebb vágyainkra. Mint Krisztusnak, türelmesnek kell lennünk másokkal, különösen azokkal, akik a legkevésbé érdemlik meg, vagy akik a legjobban próbára teszik a türelmünket.

Azok visszatérését is várni kell megbocsátó szívvel, akik megbántottak vagy elhagytak minket.

Ének: SZVU 259. Jöjj, Szentlélek Úristen

Fáradságban nyugalmunk,
Hévben hűvös árnyékunk,
Sírásunkban örömünk,
Sírásunkban örömünk.
Jöjj el, jöjj el, jöjj el, jöjj el,
Jöjj, Szentlélek Úristen!

Ó dicső nap, híveid
Sötétséges szíveit
Világítsd be, légy velünk,
Világítsd be, légy velünk.
Jöjj el, jöjj el, jöjj el, jöjj el,
Jöjj, Szentlélek Úristen!

Add, Uram, a híveknek,
Benned bízó népeknek
Hétszeres kegyelmedet,
Hétszeres kegyelmedet.
Jöjj el, jöjj el, jöjj el, jöjj el,
Jöjj, Szentlélek Úristen!

Rövid csend

15. Adjunk hálát az életünkért, és kérjük a kegyelmet, hogy teljesen Istennek tudjuk szentelni magunkat.

Ének: SZVU 271. Áldj meg minket, Jézus

Áldj meg minket, Jézus, kik itt egybegyűltünk,
A te áldásodban, kérünk, legyen részünk.
Ajándék, ó ad kegyed bőven velünk.
Ne hagyj minket, híveidet, szentség nélkül
Világból kimúlni.

Részlet Szent Lukács evangéliumából

„26A hatodik hónapban az Isten elküldte Gábor angyalt Galilea Názáret nevű városába 27egy szűzhöz, aki egy Dávid házából való férfinak, Józsefnek volt a jegyese, és Máriának hívták. 28Az angyal belépett hozzá és megszólította: „Üdvözlégy, kegyelemmel teljes! Veled van az Úr! Áldottabb vagy minden asszonynál.” 29E szavak hallatára Mária zavarba jött, és gondolkozni kezdett rajta, miféle köszöntés ez. 30Az angyal ezt mondta neki: „Ne félj, Mária! Kegyelmet találtál Istennél. 31Gyermeket fogansz, fiút szülsz, és Jézusnak fogod elnevezni. 32Nagy lesz ő és a Magasságbeli Fiának fogják hívni. Az Úr Isten neki adja atyjának, Dávidnak trónját, 33és uralkodni fog Jákob házán örökké, s országának nem lesz vége.” 34Mária megkérdezte az angyalt: „Hogyan válik ez valóra, amikor férfit nem ismerek?” 35Az angyal ezt válaszolta és mondta neki: „A Szentlélek száll rád, s a Magasságbeli ereje borít be árnyékával. Ezért a születendő Szentet is az Isten Fiának fogják hívni. 36Íme, rokonod, Erzsébet is fogant öregségében, s már a hatodik hónapban van, noha meddőnek mondták, 37mert Istennél semmi sem lehetetlen.” 38Mária így válaszolt: „Íme, az Úr szolgálója vagyok, legyen nekem a te igéd szerint.” Erre az angyal eltávozott.” (Lk 1,26-38)

Elmélkedések kérdései:

• Istennek szentelni magunkat nagyon nehéz a széthúzó erők miatt. De Isten nagylelkűen tekint ránk. Nekünk is türelemmel kell elviselni magunkat.

• Megköszönöme gyakran Istennek, hogy élhetek?

• Vigyázoke a magam és mások életére?

• Védeme az emberi életet a fogantatás pillanatától egészen a természetes halálig?

• Harcoloke határozottan a halál kultúrájának szörnyűségei (abortusz, eutanázia stb.) ellen?

Imádkozzunk: Fájdalmas rózsafüzér 3. tized

„Akit érettünk tövissel koronáztak”

Eucharisztikus elmélkedés

Földi élete során Krisztus teljes szegénységben élt. Semmit sem hozott a földre, semmit sem vitt magával. Az eucharisztikus ostyában ő, aki megalkotta a galaxisokat, újra eljön hozzánk szegényen és mezítelenül. Ez a szegénység csak anyagi jellegű, Jézus kegyelemben gazdagon és szeretetben jön hozzánk.

Ő hevesen vágyik arra, hogy nekünk adjon mindent, amire csak szükségünk van, ha azt bizalommal kérjük. Meg akar áldani bennünket rengeteg kegyelemmel, ami a lélek igazi gazdagsága. A materializmus és a kapzsiság olyan könnyen becsúszik a szívünkbe. Mégis arra vagyunk hivatva, hogy kövessük Krisztust a szegénységben és a pártatlanságban, hogy nagylelkűen adjuk másoknak azt, amit mi megkaptunk.

Adj, és adatik nektek – több, mint amit kérhetsz vagy remélhetsz.

Imádság

Jézusom, a Szentháromság második személyeként a világ teremtője vagy. Alkotója a mennynek és a földnek, korlátlan úr vagy mindenek felett, neked semmi határt nem szabhat.

Te tartod össze a világmindenséget hatalmaddal és szereteteddel. Emlékezz azokra a szörnyű fájdalmakra, melyeket akkor éreztél, amikor a zsidók kezedet és lábadat a tompa szegekkel átverték, ütést ütés után mérve rád.

És mivel még akkor sem találtak szánalomra méltónak, dühükben testedet taszítgatták, ezáltal sebeidet kitágították és csontjaidat – testedet kifeszítve – kiforgatták, amíg a keresztre szegeztek.

Erre a legszentebb szenvedésedre kérlek Téged Jézusom, hogy Téged mindig, mindenekfölött szeresselek!

Ének: SZVU 226. Kegyességgel hívsz, ó Jézus

Itt van, mit a végvacsorán,
Jézus, értünk szerzettél,
És a kínos szent keresztfán
Szent véreddel rendeltél.

Kihez menjünk, Uram Jézus?
Igazság, út csak Te vagy,
Benned hiszünk és reménylünk,
Soha, soha el ne hagyj!

Rövid csend

16. Imádkozzunk a bennünket körülvevő világért.

Ének: SZVU 229. Kezdődik az ének

Isteni szent Fölség, hála és dicsőség

Tégedet illet egyedül.

Trónod zsámolyára,

Száll szívünk imája

Égbe, hol szent Fölséged ül.

A szívünk Tehozzád eped

Köszönjük, hogy szent Gyermeked

Küldted el békekövetül.

Isten jó hírével

Közibénk jövén el,

Irgalmat prédikált nekünk.

Minden rút hibánkat,

Lemossa a bánat,

Istenhez visszatérhetünk.

A kereszt üdvösség jele,

Éljünk hát és haljunk Vele:

Így mentjük meg az életünk.

Szent vagy, Uram, szent, szent:

Zengik a mennyben fennt

Ujjongó szentek, angyalok.

Szent vagy, Uram, szent, szent:

Bűnös földön itt lent

Visszhangnak szállnak sóhajok.

A kereszt áldja szent neved,

Ővele hódolnak Neked

Emberi s angyali karok.

Részlet Szent Pál apostolnak a kolosszeiekhez írt leveléből

„14Benne nyertük el a megváltást, bűneink bocsánatát. 15Ő a láthatatlan Isten képmása, minden teremtmény elsőszülötte. 16Mert benne teremtett mindent a mennyben és a földön: a láthatókat és a láthatatlanokat, a trónusokat, uralmakat, fejedelemségeket és hatalmasságokat. Mindent általa és érte teremtetett. 17Ő előbb van mindennél, és minden benne áll fenn. 18Ő a testnek, az Egyháznak a feje. Ő a kezdet, az elsőszülött a halottak közül, hogy övé legyen az elsőség mindenben. 19Úgy tetszett (az Atyának), hogy benne lakjék az egész teljesség, 20s hogy általa békítsen ki magával mindent a földön és a mennyben, minthogy Ő a kereszten vérével békességet szerzett.” (Kol 1,14-20)

Elmélkedések kérdései:

• Úgy tekinteke a világra, mint Isten ajándékára, melyet a teremtéskor kaptunk mi emberek?

• Óvome környezetemet? Végzeke szelektív hulladékgyűjtést?

• Takarékoskodome az energiával, ügyeleke a környezetem tisztaságára?

• E világ számomra az érdemszerzés helye?

Imádság: Fájdalmas rózsafüzér 4. tized

„Aki érettünk a nehéz keresztet hordozta”

Eucharisztikus elmélkedés

Isten jelenlétének ajándéka a legnagyobb ajándék. Az ókori izraelitáknál nem volt nagyobb csapás, mint amikor megszűnt az Úr jelenléte. Hasonlóképpen nem volt nagyobb vigasz, mint az ő jelenlétének biztosítéka. Ugyanez van ma is. Ha velünk van Jézus, rendelkezünk minden dologgal, ha ő nincs, semmink sincsen.

Nem kell messzire utaznunk, hogy megtaláljuk Krisztus jelenlétét – annyira van közel, mint a legközelebbi plébánia, mint az ősi „jelenlét kenyere" a zsidó templomban. Az Ő jelenléte nem egy absztrakció vagy eszme, hanem valódi, kézzelfogható az érzékeink számára. Mi, katolikusok is örömmel és őszintén mondjuk,: „A Seregek Ura velünk van, Jákob Istene a mi menedékünk."

Ha Krisztust akarjuk utánozni, akkor jelen kell lennünk azoknál, akiknek szükségük van ránk. Hány távollevő apa és férj van! Hány feleséget és gyereket hagyott el a férfi, aki arra volt hivatva, hogy letegye életét számukra. Te jelen vagy a családod számára? A feleséged és a gyerekeid jelentik a prioritást? Ha férj és apa vagy, a jelenléted pótolhatatlan ajándék. Légy jelen!

Imádság

Jézusom, mennyei orvosom, akit a kereszten magasba emeltek, add, hogy Szent Sebeid által sebeink begyógyuljanak.

Te felejtve saját szenvedéseidet, ellenségeidért így imádkoztál: „ATYÁM BOCSÁSS MEG NEKIK, MERT NEM TUDJÁK, MIT TESZNEK!''

Erre a nagy irgalmadra és kínszenvedésed kegyelmeire kérlek, hogy add meg nekem a tökéletes bánat kegyelmét, hogy azáltal elnyerhessem bűneim bocsánatát!

Ámen.

Ének: T 54. Irgalmas Istenünk – Misericordias Domini

Misericordias Domini

in æternum cantabo.

Irgalmas Istenünk jóságát

mindörökké éneklem.

Rövid csend

17. Imádkozzunk a meghalt hívekért, hogy a jóságos Atya fogadja be országába szeretteinket, bocsássa meg bűneiket, legyen hozzájuk irgalmas és adjon nekik örök békét.

Ének: ÉE 112. Dicsőség, szent áldás tisztesség

Mit láttál, szent asszony, a sírnál?

Sírnak ürességét, Krisztus dicsőségét.

Mit láttál, szent asszony, a sírnál?

Fényes nap, Úr-adta, ékes nap!

Isten adta nékünk, ezért örvedezzünk.

Fényes nap, Úr-adta, ékes nap!

Részlet Szent Pál apostolnak a thesszaloniki hívekhez írt első leveléből

„13Az elhunytak sorsáról nem akarunk tájékozatlanságban hagyni benneteket, testvérek, hogy ne szomorkodjatok, mint a többiek, akiknek nincsen reményük. 14Ha Jézus, mint ahogy hisszük, meghalt és feltámadt, akkor Isten vele együtt feltámasztja azokat is, akik Jézusban hunytak el. 15Az Úr tanítása alapján ugyanis ezt mondjuk nektek: Mi élők, akik az Úr eljöveteléig megmaradunk, nem előzzük meg az elhunytakat. 16A parancsszóra, a főangyal szólítására, Isten harsonájának zengésére az Úr maga száll le a mennyből. Először a Krisztusban elhunytak támadnak fel, azután mi, akik életben maradtunk. 17A felhőkön velük együtt elragadtatunk a magasba Krisztus elé, és így örökké az Úrral leszünk. 18Vigasztaljátok tehát egymást ezzel a tanítással!” (1Tessz 4,13-18)

Elmélkedések kérdései:

• Az irántuk való köteles szeretetem miatt remélni kell mindegyikük üdvösségét.

• Hiszeke tényleg a feltámadás és az örök élet valóságában?

• Imádkozome a meghaltak lelki üdvéért?

• Szoktame élni a búcsúnyerés lehetőségével, amit ma ezen a zarándoklaton is elnyerhetek?

• Eszembe jute többször, hogy a mennyországban lévő lelkek imádkoznak értem is?

Imádság: Fájdalmas rózsafüzér 5. tized

„Akit érettünk keresztre feszítettek”

Eucharisztikus elmélkedés

Ha Krisztust az Oltáriszentségben tökéletesen utánoznánk, szentek lennénk. De ez nem könnyű. Ez megköveteli a folyamatos bűnbánatot és a megtérést; levetkőzni a régi embert és felhúzni az újat. Ez a hivatásunk. Találja meg mindenki az imádat kápolnáját és elmélkedjen az Oltáriszentségről!

Látogasd meg Jézust, és imádd őt, kérve a kegyelmet, hogy követni és teljesen utánozni tudjad őt. Öntsd ki a szívedet neki, mondd el a reményeket és a félelmeket, a kívánságokat és igényeket, és halld meg, amikor cserében elmondja beszédét a szentségről és az üdvösségről: „Én, veletek vagyok minden nap, még a világ beteljesüléséig is.”

Imádság

Jézusom, az Örök Fény tükre! Emlékezz a fájdalmakra, mikor isteni világosságod fényében megláttad szenvedéseid hiábavalóságát azokon a lelkeken, akik megátalkodtak a bűnben, s Istent elutasítják.

Láttad az eltaszítottak végtelen seregét, és mélységes szánalmat éreztél a kárhozatba hulló lelkek iránt. Kérlek, mélységes irgalmadra és különösen jóságodra, mellyel a latornak is azt mondtad: „MÉG MA VELEM LESZEL A PARADICSOMBAN!'', légy irgalmas hozzám is halálom óráján!

Ámen

Ének: T 50. Ne félj, ne aggódj

Ne félj, ne aggódj, ne sírj, ne bánkódj:

ha tiéd Isten, tiéd már minden.

Ne félj, ne aggódj, ne sírj, ne bánkódj:

elég Ő néked.

Rövid csend.

18. Imádkozzunk azért, hogy élő hittel tudjuk járni életünk útját.

Ének: ÉE 102. Jézus, megváltó Istenünk

Jézus, megváltó Istenünk, alleluja, alleluja, föltámadt, itt van most velünk alle, alleluja.

Hirdetik fényes angyalok, alleluja, alleluja, Valóban él, feltámadott, alle, alleluja.

Krisztus húsvéti asztala, alleluja, alleluja, Megtisztult népet vár haza, alle, alleluja.

Borunk, búzánk és életünk, alleluja, alleluja, Mindent tenéked szentelünk, alle, alleluja.

Részlet a zsidókhoz írt levélből

„1A hit a remélt dolgok biztosítéka, a nem látható dolgok bizonyítéka. 2Őseink ebből merítettek bizonyosságot. 3A hitből ismerjük meg, hogy a világot az Isten szava alkotta, vagyis a látható a láthatatlanból lett.” (Zsid 11,1-3)

Elmélkedés kérdései:

• Mindig közelebb Krisztushoz!

• Kinek köszönhetem, hogy hiszek Istenben?

• Hálás vagyoke Istennek a hit ajándékáért?

• Hogyan növekedhet a hitem, mit tehetek ezért?

• Cselekedeteim összhangban vannake hitemmel?

Litánia a legméltóságosabb Oltáriszentségről

I. Uram, irgalmazz nekünk!

— Krisztus kegyelmezz nekünk!

— Uram, irgalmazz nekünk!

— Krisztus hallgass minket!

— Krisztus hallgass meg minket!

1. Mennybéli Atyaisten: —   IRGALMAZZ NEKÜNK

2. Megváltó Fiúisten

3. Szentlélek Úristen

4. Szentháromság egy Isten

5. Élő Kenyér, ki az égből szállott alá

6. Elrejtett Isten és Üdvözítő

7. Választottak gabonája

8. Szüntelen tartó áldozat

9. Tiszta felajánlás

10. Legtisztább asztal

11. Angyalok eledele

12. Elrejtett manna

13. Isten csodáinak emlékezete

14. Természetfölötti kenyér

15. Testté lett Ige

16. Szent Ostya

17. Áldásnak Kelyhe

18. A hitnek Titka

19. Magasztos, tisztelendő Szentség

20. Legszentebb áldozat

21. Engesztelő áldozat élőkért és holtakért

22. Mennyei gyógyszer, mely oltalmaz a bűn ellen

23. Az Úr szenvedésének szentséges emlékezete

24. Minden bőséget meghaladó ajándék

25. Az Isten szeretetének legnagyobb emléke

26. Az isteni bőkezűség túláradása

27. Szentséges és felséges titok

28. Halhatatlanság orvossága

29. Félelmetes és éltető szentség

30. Az Ige mindenhatóságával testté vált kenyér

31. Vérontás nélkül való áldozat

32. Étel és vendég

33. Vigasztaló vendégség, melyben az angyalok szolgálnak

34. Kegyesség szentsége

35. A szeretet köteléke

36. Tiszta lelkek táplálása

37. Az Úrban meghalók úti eledele

38. A jövendő dicsőség záloga

II. Testednek és Vérednek méltatlan vételétől:

MENTS MEG URAM MINKET!

39. A test kívánságaitól

40. A szemek kívánságaitól

41. Az élet kevélységeitől

42. Minden bűnalkalomtól

43. Vágyakozásod által, mellyel a Húsvétot tanítványaiddal eltölteni kívántad

44. Nagy alázatosságod által, mellyel a tanítványok lábát megmostad

45. Nagy szereteted által, mellyel ez isteni szentséget szerezted

46. Kiontott Véred által, melyet nekünk az oltáron hagytál

47. Szentséges tested öt sebe által, melyet értünk fölvettél

III. Mi bűnösök

KÉRÜNK TÉGED HALLGASS MEG MINKET!

48. Hogy e csodálatos Szentség iránti hitet, tiszteletet és áhítatot bennünk megtartani méltóztassál

49. Hogy a bűnök töredelmes bevallásával minket az Oltáriszentség gyakori vételére vezetni méltóztassál

50. Hogy minket a hitetlenségtől, tévtanítástól és a szív vakságától megőrizni méltóztassál

51. Hogy halálunk óráján ez úti eledellel minket megerősíteni és bátorítani méltóztassál

52. Hogy minket az örök élet vendégségébe vezérelni méltóztassál

53. Isten fia

Isten Báránya, ki elveszed a világ bűneit:

KEGYELMEZZ NEKÜNK, URAM

Isten Báránya, ki elveszed a világ bűneit:

HALLGASS MEG MINKET, URAM!

Isten Báránya, ki elveszed a világ bűneit:

IRGALMAZZ NEKÜNK, URAM!

V/ Kenyeret adtál a mennyből!

R/ minden gyönyörűséggel teljeset.

Könyörögjünk! Isten, te a csodálatos Oltáriszentségben kínszenvedésed emlékét hagytad: engedd, kérjük, testednek és vérednek titkait úgy tisztelnünk, hogy megváltásodnak gyümölcsét szüntelenül érezzük. Ki élsz és uralkodol, Isten, mindörökkön örökké. Ámen.

Záróimádság

Jézusom, a szeretet, gyengédség és irgalom kimeríthetetlen forrása! Határtalan szeretetedből a kereszten függve így szóltál:

„SZOMJAZOM!”

Tudom, az egész emberiség üdvösségét szomjúhoztad.

Kérlek Téged, Megváltom, adj szívembe erős vágyat a tökéletesség után, gyullaszd fel szívemet szeretetre irántad, hogy meghaljon bennem minden testi vágy és világi kívánság, és csak utánad vágyakozzam!

Ámen.

Ének: S 95. Jó Atyám imádlak

Jó Atyám imádlak, leteszem életem,
úgy szeretlek.

Úr Jézus imádlak, leteszem életem,
úgy szeretlek.

Szentlélek úgy várlak, leteszem életem,
úgy szeretlek

Rövid csend

19. Imádkozzunk a bűnbánat felindításáért, hogy vétkeinket Istennel és embertársainkkal megnyugtató módon tudjuk rendezni, s újra tiszta lappal indulhassunk tovább életünk útján.

Ének: T 43. Dicsőítünk Úr Krisztus – Adoremus te Christe

Adoramus te Christe benedicimus tibi,

quia per crucem tuam redemisti mundum,

quia per crucem tuam redemisti mundum.

Dicsőítünk Úr Krisztus, és magasztalunk téged,

mert szent kereszted által megváltottál minket,

mert szent kereszted által megváltottál minket.

Részlet Szent Lukács evangéliumából

„9Az elbizakodottaknak, akik meg voltak róla győződve, hogy igazak, s a többieket megvetették, ezt a példabeszédet mondta: 10„Két ember fölment a templomba imádkozni, az egyik farizeus volt, a másik vámos. 11A farizeus odaállt előre, és így imádkozott magában: Isten, hálát adok neked, hogy nem vagyok olyan, mint a többi ember, rabló, igazságtalan, házasságtörő, mint ez a vámos is. 12Kétszer böjtölök hetenként, mindenemből tizedet adok. – 13A vámos megállt hátul, szemét sem merte fölemelni az égre, inkább a mellét verte és könyörgött: Isten, irgalmazz nekem, bűnösnek! – 14Mondom nektek, hogy ez megigazultan ment haza, az nem. Aki magát felmagasztalja, az megaláztatik, aki megalázza magát, az felmagasztaltatik.”” (Lk 18,9-14)

Elmélkedések kérdései:

• Milyen rendszeresen szoktam lelkiismeretvizsgálatot végezni?

• Rendszeresen járuloke szentgyónáshoz, hogyan készülök fel rá?

• Öröme számomra a bűnbocsánat szentségében részesülni?

• Tudoke megbocsátani másoknak, magamnak?

Imádság: Dicsőséges rózsafüzér 1. tized

„Aki halottaiból feltámadott”

Imádság a szenvedő Jézushoz

Jézusom, Te vagy a Kezdet és a Vég, az élet, az erő és a tisztaság. Emlékezzél meg arról, hogy értem szálltál alá a szenvedés mélységébe! Kérlek, hogy – megtartva parancsaidat – a hozzád vezető úton járjak, a felebaráti szeretet útján. Ámen.

Ének: T 45. Virrassz még

Virrassz még és imádkozz még!

Jézussal ébren, virrassz az éjben.

Rövid csend

20. Ha igazán el akarod mélyíteni magadban a kegyelmet, fordulj gyakran Istenhez, aki a Szentíráson keresztül szól hozzád.

Ének: ÉE 8. Hív minket most egy tiszta szó

Hív minket most egy tiszta szó,
szívek homályán átható,
Hagyjátok el már álmotok,
az égből Krisztus ránk ragyog.

Az égi Bárány, íme, jő,
a bűneinket elvevő,
azért most hívek jöjjetek,
bocsánatáért esdjetek.

Hogy majd ha újra itt az Úr,
s a földre félelem borul,
ne légyen akkor büntetőnk,
de őrizőnk és jótevőnk.

Dicséret, áldás illeti
Istent: Atyát és egy-Fiút,
s a Lelket is, Ki vigaszunk
örökké zengje himnuszunk!

Részlet Szent Péter apostol második leveléből

„19Így a prófétai jövendöléseket még jobban hisszük. Jól teszitek, ha figyeltek rájuk, mint sötétben világító lámpásra, amíg a nappal fel nem virrad, és a hajnalcsillag fel nem ragyog a szívetekben. 20Először is azt értsétek meg, hogy az Írásnak egyetlenegy jövendölése sem származik önkényes értelmezésből. 21Hisz sohasem keletkezett jövendölés emberi akaratból, hanem mindig csak a Szentlélektől sugalmazva beszéltek – Isten megbízottaiként – a szent emberek.” (2Pét 1,19-21)

Elmélkedések kérdései:

• Vane Bibliám, szoktame olvasni, milyen rendszeresen?

• Mely részeit olvastam már a Szentírásnak? Hol vannak még hiányosságaim e téren?

• Melyik a legkedvesebb szentírási mondatom, szakaszom?

• Szoktame gondolkodni, elmélkedni a Szentírás szavain?

• Vane olyan bibliai idézet, ami meghatározó volt számomra egyegy élethelyzetben?

Imádság: Dicsőséges rózsafüzér 2. tized: „Aki a mennybe fölment”

Imádság a szenvedő Jézushoz

Jézusom, Te vagy minden irgalom és kegyelem mélysége.
Emlékezzél sebeid mélységére és a borzalmas kínokra, melyeket ezek a sebek okoztak az én bűneim miatt is. Kérlek Téged, Megváltom, rejts el engem, bűnöst, sebeidbe Mennyei Atyád haragja elől!
Ámen.

Ének: ÉE 146. Zeng a harang

Zeng a harang hívó szóval e szép ünnep reggelén,

Összegyűltünk oltárodnál, kél szívünkben új remény.

Földi bajban, gyötrelemben, tűnik, múlik életünk:

Áldozatod erejében új életre ébredünk.

Dicsőség a magasságban, élő Krisztus teneked,

Szent halálod dicsősége megnyitá a mennyeket.

Békességünk csak tebenned van a földön minekünk,

Bízva lépünk nyomaidba, tudjuk: hozzád érkezünk.

Rövid csend

21. Imádkozzunk azért, hogy Jézus a szentmisében életünk tápláléka és földi utunk kísérője legyen.

Ének: ÉE 165. Áldjad ember e nagy jódat

Áldjad ember e nagy Jódat,
Kenyérszínben Megváltódat,
Itt jelen van szent testével, édes Jézus,
Jelen vagyon szent vérével, áldott Jézus.

Itt az égnek megnyitója,
Kegyelemnek meghozója,
Egész világ drága díja, édes Jézus,
Az Istennek örök Fia, áldott Jézus.

Nem csak jel ez, nem csak emlék:

valóságos szent jelenlét!

Itt van köztünk tested, véred, édes Jézus,

itt van isten-emberséged, áldott Jézus.

Kérjük, adja ránk áldását,
Irgalmának kútforrását,
Legyen velünk a végórán, édes Jézus,
S üdvözítsen holtunk után, áldott Jézus.

Részlet Szent János evangéliumából

„53Jézus ezt mondta rá: „Bizony, bizony, mondom nektek: Ha nem eszitek az Emberfia testét és nem isszátok a vérét, nem lesz élet bennetek. 54De aki eszi az én testemet, és issza az én véremet, annak örök élete van, s feltámasztom az utolsó napon. 55A testem ugyanis valóságos étel, s a vérem valóságos ital. 56Aki eszi az én testemet és issza az én véremet, az bennem marad, én meg benne. 57Engem az élő Atya küldött, s általa élek. Így az is élni fog általam, aki engem eszik. 58Ez a mennyből alászállott kenyér nem olyan, mint az, amelyet atyáitok ettek és meghaltak. Aki ezt a kenyeret eszi, az örökké él.”” (Jn 6,53-58)

Elmélkedések kérdései:

• Ünnepe számomra, hogy Jézus az Oltáriszentségben önmagát ajándékozta nekem, és hogy ő mindig velem van?

• Mi számomra a szentmise, fontose számomra a vasárnapi szentmise?

• Milyen gyakran áldozom, részt veszeke szentségimádáson? Ezek tudatos találkozásoke az Úr Jézussal számomra?

• Derűs keresztény vagyoke? Honnan fakad a derűm?

• Mit tehetek azért, hogy az Eucharisztia (Oltáriszentség) életem forrása és csúcsa lehessen?

Imádság: Dicsőséges rózsafüzér 4. tized

„Aki téged Szent Szűz a mennybe fölvett”

Imádság a szenvedő Jézushoz

Jézusom, leghatalmasabb Úr, halhatatlan és legyőzhetetlen diadalmas Királyom!
Emlékezzél a gyötrelmekre, amikor teljesen kimerülve lehajtottad a fejed és felkiáltottál: „BETELJESEDETT!”
Erre a végső szenvedésre kérlek Uram és Megváltóm, légy irgalmas hozzám életem utolsó óráján, hogy lelkem és szívem meg ne zavarodjék, hanem örömmel várja a veled való találkozást! Ámen.

Ének: ÉE 175. Áldunk téged, ó angyali kenyér

Áldunk téged, ó, angyali kenyér,

Váltságunkért adatott drága bér.

Szent vagy, szent vagy, szent vagy,

Te mindennél szentebb vagy!

Légy áldott e szentségben,

Rejtve kenyér színében.

Kérünk téged, irgalmas nagy Isten,

Áldj meg minket, s hallgass meg kegyesen!

Szent vagy, szent vagy, szent vagy,

Te mindennél szentebb vagy!

Légy áldott e szentségben,

Rejtve kenyér színében.

Rövid csend

22. Imádkozzunk a Szűzanyához, hogy legyen hathatós közbenjárónk Szent Fiánál, és védelmezzen minket minden bajtól.

Ének: S 119. Mária, Mária, szép virágszál

Mária, Mária, szép virágszál,
Mária, szikrázó Nap.
Szeplőtlen fogantatott ártatlan lány,
Könyörögj érettünk Anyánk!

Mária, Mária szép virágszál,
Mária, szikrázó Nap.
Védelmezz magyarok Nagyasszonya!
Imádkozz érettünk Anyánk!

Nézd, önzésünk mély, sötét börtönbe zár,
A hűtlenség kígyója szívünkre vár.
Erőtlen gyermeked Hozzád kiált,
Ne hagyj el, jöjj, segíts már!

Mária, Mária, szép virágszál,
Mária, szikrázó Nap.
Szeplőtlen fogantatott ártatlan lány,
Könyörögj érettünk Anyánk!

Mária, Mária szép virágszál,
Mária, szikrázó Nap.
Védelmezz magyarok Nagyasszonya!
Imádkozz érettünk Anyánk!

Elmélkedés kérdései:

• Kicsoda Mária számomra? Mi a szerepe az életemben?

• Úgy tekinteke rá, mint mennyei édesanyámra?

• Mit köszönhetek Máriának, Isten édesanyjának?

• Szoktame segítségét kérni?

• Mit tanulhatok meg a Szűzanyától a hit zarándokútján?

Imádság: Loretói litánia

Uram, irgalmazz nekünk!  Uram, irgalmazz nekünk!
Krisztus kegyelmezz nekünk! Krisztus kegyelmezz nekünk!
Uram, irgalmazz nekünk!  Uram, irgalmazz nekünk!
Krisztus, hallgass minket!  Krisztus, hallgass minket!
Krisztus, hallgass meg minket! Krisztus, hallgass meg minket!

Mennyei Atyaisten!                Irgalmazz nekünk!
Megváltó Fiúisten!                 Irgalmazz nekünk!
Szentlélek Úristen!                 Irgalmazz nekünk!
Szentháromság egy Isten!    Irgalmazz nekünk!

Szentséges Szűz Mária,      könyörögj érettünk!
Istennek szent Anyja,           könyörögj érettünk!
Szüzek szent Szüze,             könyörögj érettünk!
Krisztus szent Anyja,            könyörögj érettünk!
Egyházunk Anyja,                  könyörögj érettünk!
Isteni kegyelem Anyja,         könyörögj érettünk!
Tisztaságos Anya,                könyörögj érettünk!
Szeplőtelen Szűzanya,         könyörögj érettünk!

Sérelem nélkül való Anya,   könyörögj érettünk!
Szűz virág szent Anya,          könyörögj érettünk!
Szeretetreméltó Anya,          könyörögj érettünk!
Csodálatos Anya,                 könyörögj érettünk!
Jótanács Anyja,                     könyörögj érettünk!
Teremtőnk Anyja,                  könyörögj érettünk!
Üdvözítőnk Anyja,                  könyörögj érettünk!
Nagyokosságú Szűz,            könyörögj érettünk!
Tisztelendő Szűz,                  könyörögj érettünk!

Dicsérendő Szűz,                  könyörögj érettünk!
Nagyhatalmú Szűz,               könyörögj érettünk!
Irgalmas Szűz,                       könyörögj érettünk!
Hűséges Szűz                       könyörögj érettünk!
Igazság Tükre,                       könyörögj érettünk!
Bölcsesség széke,               könyörögj érettünk!
Örömünk oka,                        könyörögj érettünk!

Lelki edény,                            könyörögj érettünk!
Tiszteletes edény,                 könyörögj érettünk!
Ájtatosság jeles edénye,     könyörögj érettünk!
Titkos értelmű rózsa,            könyörögj érettünk!
Dávid király tornya,                könyörögj érettünk!
Elefántcsont torony,              könyörögj érettünk!
Mária aranyház,                     könyörögj érettünk!
Frigynek szent szekrénye,   könyörögj érettünk!

Mennyország ajtaja,              könyörögj érettünk!
Hajnali csillag,                       könyörögj érettünk!
Betegek gyógyítója,               könyörögj érettünk!
Bűnösök menedéke,            könyörögj érettünk!
Szomorúak vigasztalója,      könyörögj érettünk!
Keresztények segítsége,      könyörögj érettünk!

Angyalok királynéja,               könyörögj érettünk!
Pátriárkák királynéja,             könyörögj érettünk!
Próféták királynéja,                könyörögj érettünk!
Apostolok királynéja,             könyörögj érettünk!
Vértanúk királynéja,               könyörögj érettünk!
Hitvallók királynéja,                könyörögj érettünk!
Szüzek királynéja,                   könyörögj érettünk!
Minden szentek királynéja,   könyörögj érettünk!

Áteredő bűn nélkül fogantatott királyné,    könyörögj érettünk!
Mennyekbe felvett királyné,  könyörögj érettünk!
Szentolvasó királynéja,         könyörögj érettünk!
Béke királynéja,                      könyörögj érettünk!
Magyarok Nagyasszonya,     könyörögj érettünk!

Isten Báránya, ki elveszed a világ bűneit,     kegyelmezz nekünk!
Isten Báránya, ki elveszed a világ bűneit,     hallgass meg minket!
Isten Báránya, ki elveszed a világ bűneit,      irgalmazz nekünk!

V: Imádkozzál érettünk Istennek Szent Anyja!
R: Hogy méltók lehessünk Krisztus ígéreteire!
.
Könyörögjünk! Add, Uram, hogy mi, a Te szolgáid, folytonos testi és lelki jólétnek örvendhessünk, és a Boldogságos, mindenkor Szeplőtelen Szűz Mária dicsőséges közbenjárása által a jelen szomorúságtól megszabaduljunk, és örökké tartó örömet élvezzünk. Krisztus, a mi Urunk által. Ámen.
.
Oltalmad alá futunk, Istennek Szent Anyja! Könyörgésünket meg ne vesd szükségünk idején! Hanem oltalmazz minket minden veszedelemtől, mindenkor dicsőséges és áldott Szűz, mi Asszonyunk, mi Közbenjárónk, mi Szószólónk! Engeszteld meg nekünk szent Fiadat, ajánlj minket szent Fiadnak, mutass be minket szent Fiadnak. Ámen.
.
V: Imádkozzál érettünk Istennek Szent Anyja!
R: Hogy méltók lehessünk Krisztus ígéreteire!
.
Könyörögjünk! Kérünk téged, Úristen, öntsd lelkünkbe szent kegyelmedet, hogy akik az angyali üzenet által szent Fiadnak, a mi Urunk, Jézus Krisztusnak megtestesülését megismertük, az ő kínszenvedése és keresztje által a feltámadás dicsőségébe jussunk. A mi urunk Jézus Krisztus által. Ámen.

Befejezés

Az Oltáriszentségbe vetett hitünk elmélyítéséért

Részlet Szent János evangéliumából

„53Jézus ezt mondta rá: „Bizony, bizony, mondom nektek: Ha nem eszitek az Emberfia testét és nem isszátok a vérét, nem lesz élet bennetek. 54De aki eszi az én testemet, és issza az én véremet, annak örök élete van, s feltámasztom az utolsó napon. 55A testem ugyanis valóságos étel, s a vérem valóságos ital. 56Aki eszi az én testemet és issza az én véremet, az bennem marad, én meg benne. 57Engem az élő Atya küldött, s általa élek. Így az is élni fog általam, aki engem eszik. 58Ez a mennyből alászállott kenyér nem olyan, mint az, amelyet atyáitok ettek és meghaltak. Aki ezt a kenyeret eszi, az örökké él.”” (Jn 6,53-58)

Jézusom, bőséges gyümölcsöt termő Szőlőtő! Emlékezzél bőven omló Véredre, mely úgy áradt értünk, mint a szőlő leve a sajtolóban. A római katona lándzsájától átszúrt Szívedből vér és víz folyt ki.

Szent Tested - mint elhervadt mirhacsokor - függött a kereszt fáján, csontjaidból a velő kiszáradt, sápadt és halálosan fehér voltál. Keserű szenvedésedre és kiontott drága Véredre kérlek, Jézusom, hogy sebezzed meg a szívemet, és bűnbánatom és szeretetem legyen ételem és italom egész életemen át! Szoríts egészen Magadhoz, szívem legyen örök lakóhelyed, minden szavam tetszésedre legyen, életem alkonya szolgáljon dicséretedre, hogy elnyerhessem Általad a mennyországot, és Téged az örök dicsőségben az ég minden angyalával és szentjével dicsérhesselek és magasztalhassalak az örökkévalóságon át!

Ámen.

Felajánlás Jézus Szent Véréhez

Irgalmas Üdvözítőm! Semmiségem tudatában lábadhoz borulok Szent Fölséged előtt, hogy megköszönjem Neked a sok kegyelmet, amellyel engem, hálátlan teremtményt elhalmoztál. Különösen azért, hogy drágalátos Szent Véred által a sátán hatalmából kiszabadítottál.

Szűzanyám, Őrangyalom, Védőszentjeim és az egész mennyei Udvar jelenlétében készséges szívvel szentelem magam drága Szent Vérednek, mellyel Te, ó édes Jézus, a világot a bűntől, a haláltól és a pokoltól megváltottad. A Te kegyelmed segítségével megígérem Neked, hogy drága Szent Véred tiszteletét tőlem telhetőleg előmozdítom.

Hadd áldja és magasztalja mindenki üdvösségünk árát: imádásra méltó Véredet. Így óhajtom jóvátenni Szent Véred iránti hálátlanságomat és kívánok engesztelést nyújtani minden megszentségtelenítésért, amellyel az emberek Szent Véredet, üdvösségünk váltságdíját illetik. Bárcsak meg nem történtté tehetném saját bűneimet, hidegségemet és a sok tiszteletlenséget, amellyel Téged, drágalátos Szent Vér, valaha is megbántottak! Édes Jézus, íme felajánlom Neked szentséges Édesanyád, hűséges tanítványaid és minden szented szeretetét, tiszteletét és imádását, melyet Szent Vérednek nyújtottak és kérlek, feledd el eddigi hűtlenségemet, hidegségemet, és bocsáss meg kegyesen minden megbántódnak. Isteni Üdvözítőm! Hints meg engem és minden teremtményt a Te drága Szent Véreddel, hogy Téged, ó megfeszített Szeretet, mostantól fogva szívből szeressünk és megváltásunk váltságdíját mindenkor méltóképpen tiszteljük. Ámen.

Krisztus lelke, szentelj meg engem!
Krisztus teste, üdvözíts engem!
Krisztus vére, ihless meg engem!
Krisztus oldalából kifolyó víz,
moss tisztára engem!
Krisztus kínszenvedése, erősíts meg engem!
Ó, jóságos Jézus, hallgass meg engem!
Szent sebeidbe rejts el engem!
Ne engedd, hogy elszakadjak tőled!
A gonosz ellenségtől oltalmazz engem!
Halálom óráján hívj magadhoz engem!
Add, hogy eljussak hozzád,
és szentjeiddel dicsérjelek téged,
mindörökkön-örökké.
Ámen.

Ének: SZVU 191. Ó, dicsőséges Asszonyág

Ó dicsőséges Asszonyság,

napszépen fénylő tisztaság,

kit illet mennyben boldogság,

és égben földön méltóság.

Égi királynak szent Anyja,

világosságnak ajtaja,

kiben az élet szép Napja,

magát miránk kiárasztja.

A tőled jött új Életnek,

a nemzetek örvendenek,

örömmel téged tisztelnek,

s nagy-vígan áldva zengenek.

Ének: SZVU 195. Te vagy földi éltünk

Te vagy földi éltünk
Vezércsillaga,
Édes reménységünk,
Kegyes Szűzanya.
Téged rendelt jó Anyánknak
Az Isten Fia,
Azért áldunk örvendezve,
Ó, Szűz Mária!

Te hajnalcsillag vagy
Éltünk hajnalán,
Hogy kövessünk annak
Egész folyamán.
Téged rendelt jó Anyánknak
Az Isten Fia,
Azért áldunk örvendezve,
Ó, Szűz Mária!

Te reménycsillag vagy
Éltünk tengerén,
Átragyogsz minden bú
És baj fellegén.
Téged rendelt jó Anyánknak
Az Isten Fia,
Azért áldunk örvendezve,
Ó, Szűz Mária!

Te mint reménycsillag
Mosolyogsz felénk,
Ha tűrve s Istenben
Bízva szenvedénk.
Téged rendelt jó Anyánknak
Az Isten Fia,
Azért áldunk örvendezve,
Ó, Szűz Mária!